|

52010PC0473

Proposta għal REGOLAMENT TAL-PARLAMENT EWROPEW U TAL-KUNSILL dwar it-tqegħid fis-suq u l-użu ta’ prekursuri tal-isplussivi  /* COM/2010/0473 final - COD 2010/0246 */

	[pic] | IL-KUMMISSJONI EWROPEA |Brussel 20.9.2010KUMM(2010) 473 finali2010/0246 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar it-tqegħid fis-suq u l-użu ta’ prekursuri tal-isplussivi(Test b’rilevanza għaż-ŻEE)SEG(2010) 1041 SEG(2010) 1040MEMORANDUM TA’ SPJEGAZZJONIKUNTEST TAL-PROPOSTA |110 | Raġunijiet għall-proposta u għanijiet tagħha Ir-regolament propost jindirizza l-problema tal-użu ħażin ta’ ċerti kimiki, li huma disponibbli b’mod mifrux għall-pubbliku ġenerali fis-suq, bħala prekursuri għal splussivi home-made. Splussivi home-made, min-naħa l-oħra, huma l-għodda l-iktar ippreferuta mit-terroristi u kriminali oħra biex iwettqu l-attakki. L-għan ewlieni tal-miżuri proposti huwa li jnaqqsu dan ir-riskju billi jimpedixxu l-aċċess għal kimiki magħżula ta’ konċentrazzjoni għolja mill-membri tal-pubbliku ġenerali. |120 | Kuntest ġenerali L-isplussivi home-made, fabbrikati minn ċerti prekursuri kimiċi faċilment disponibbli, huma l-għodda ppreferuta mill-awturi ta’ attakki terroristiċi, li l-UE, kif dokumentat fir-rapporti TE-SAT tal-Europol, mhix ħielsa minnhom. Attwalment, il-pubbliku ġenerali għandu aċċess relattivament faċli għal dawn il-kimiki anke meta jkunu f’konċentrazzjonijiet suffiċjenti sabiex jipproduċu apparat splussiv qawwi. L-iskala tal-problema hija amplifikata mill-fatt li s-suq tal-kimiki fl-UE huwa kbir u diversifikat, b’diversi utenti finali. Il-katina tal-provvista għall-prekursuri, u b’mod partikolari l-aħħar parti (bejgħ lill-utenti finali), ġeneralment mhix konxja biżżejjed tar-riskji imposti minn individwi involuti f’attivitajiet kriminali serji u terroriżmu sabiex jippruvaw jiksbu l-prekursuri. Xi atturi tal-katina tal-provvista, b’mod partikolari fit-tmiem tal-katina, biegħu l-prekursuri lil terroristi jew kriminali oħra fi kwantitajiet li kellhom iqajmu suspett. Filwaqt li jeżistu diversi miżuri leġiżlattivi u mhux leġiżlattivi fuq livell internazzjonali, tal-UE u nazzjonali, dawn jew ma jiffokawx speċifikament fuq ir-riskji tas-sigurtà assoċjati ma’ ċerti kimiki jew inkella ma jkoprux l-UE kollha. Dan jimplika li l-prekursuri li jistgħu jkunu ristretti jew ikkontrollati f’pajjiż wieħed jistgħu jinkisbu faċilment f’pajjiż ieħor. Dan ma jikkawżax biss problema ta’ sigurtà iżda wkoll problema għall-funzjonament bla xkiel tas-suq intern. |tal- | Id-dispożizzjonijiet eżistenti fil-qasam tal-proposta Ir-Regolament (KE) Nru 1907/2006[1] (REACH) — dan ikopri kimiki mill-perspettiva tas-sigurtà iżda — b’eċċezzjoni waħda — ma jindirizzax it-tħassib tas-sigurtà relatata mal-prekursuri kimiċi tal-isplussivi. L-Anness XVII ta’ REACH[2] jinkludi projbizzjoni fuq il-bejgħ lill-pubbliku ġenerali tan-nitrat tal-ammonja (wieħed mill-prekursuri li jikkawża tħassib) li jinkludi 16 % jew iktar ta’ nitroġenu. Madankollu, dan l-istrument ma jipprovdix għal skemi tal-għoti tal-liċenzji jew rappurtar ta’ tranżazzjonijiet suspettużi, iżda jikkonċerna biss wieħed mill-prekursuri identifikati li hu ta’ riskju għoli fil-Pjan ta’ Azzjoni dwar it-Titjib tas-Sigurtà tal-Isplussivi. Id-Direttiva tal-Kunsill 91/414/KEE[3] — din tneħħi gradwalment il-bejgħ ta’ erbiċidi li fihom klorati, iżda tindirizza biss użu partikolari wieħed ta’ dawn il-kimiki, u grupp wieħed biss ta’ prekursuri kimiċi tal-isplussivi li jikkawżaw tħassib. |140 | Konsistenza mal-bqija tal-politiki u l-għanijiet tal-Unjoni Il-proposta hija konformi mal-għanijiet politiċi stabbiliti fl-Istrateġija tal-Unjoni Ewropea Kontra t-Terroriżmu[4], il-Pjan ta’ Azzjoni dwar it-Titjib tas-Sigurtà tal-Isplussivi[5] u l-Programm ta’ Stokkolma — Ewropa miftuħa u sigura għas-servizz u l-protezzjoni taċ-ċittadini.[6] |KONSULTAZZJONI MILL-PARTIJIET INTERESSATI U EVALWAZZJONI TAL-IMPATT |Konsultazzjoni mill-partijiet interessati |211 | Metodi ta’ konsultazzjoni, setturi ewlenin fil-mira u profil ġenerali ta’ dawk li jwieġbu Il-politika proposta tibni fuq ix-xogħol u rakkomandazzjonijiet tal-Kumitat Permanenti għall-Prekursuri (KPP). Dan il-Kumitat huwa Kumitat konsultattiv ad hoc magħmul minn esperti mill-awtoritajiet tal-Istat Membru tal-UE u rappreżentanti tas-settur privat, u huwa ppresedut mill-Kummissjoni. Sal-lum iltaqa’ għaxar darbiet sabiex jagħti parir lill-Kummissjoni dwar is-sustanzi koperti minn dan ir-Regolament u miżuri oħra mmirati lejn prekursuri tal-isplussivi. Fit-13 ta’ Frar 2009, il-KPP adotta r-rapport annwali tiegħu għall-2008 li kien jinkludi rakkomandazzjonijiet konkreti għat-titjib tas-sigurtà tal-prekursuri. Dawn ir-rakkomandazzjonijiet servew bħala bażi għal studju tal-evalwazzjoni tal-impatt. Il-KPP kien involut mill-qrib fl-iżvilupp ta’ dan l-istudju — il-membri tiegħu (kemm mis-settur pubbliku kif ukoll minn dak privat) ġew ikkonsultati fuq bażi regolari. Barra minn hekk, ġew organizzati stħarriġ kummerċjali onlajn u żewġ workshops għall-partijiet interessati sabiex jivvalidaw l-evalwazzjoni tal-għażliet politiċi proposti fl-abbozz tal-istudju. Il-konsultazzjonijiet matul l-iżvilupp tal-istudju preparatorju wkoll inkludew konsultazzjoni ta’ xi SMEs li jkunu affettwati l-iktar minn miżuri possibbli fuq il-prekursuri, b’mod partikolari produtturi tal-hexamine. |212 | Sommarju tat-tweġibiet u ta’ kif tqiesu Dan il-proċess ta’ konsultazzjoni ma’ partijiet interessati esterni u interni rriżulta f’livell għoli ta’ kunsens dwar l-għażla politika ppreferuta u bilanċ prattiku u realistiku bejn it-tħassib dwar is-sigurtà minn naħa waħda, u t-tħassib dwar l-industrija, bejgħ bl-imnut u benesseri tal-konsumatur (‘consumer welfare’) min-naħa l-oħra. Tħassib min-naħa tal-industrija u l-SMEs l-iktar affettwati (b’mod partikolari produtturi ta’ pilloli tal-karburant tal-hexamine) ġew akkomodati fit-test finali tal-proposta. |Il-ġbir u l-użu ta’ kompetenzi |221 | Dominji xjentifiċi/ta’ kompetenzi kkonċernati Il-proposta hija bbażata fil-parti l-kbira tagħha fuq riċerka u testijiet dwar is-sigurtà mwettqa minn diversi Stati Membri tal-UE. Il-kompetenzi fis-suq dwar il-kimiki u l-użu tal-prodotti kimiċi ġew pprovduti mir-rappreżentanti tal-industrija. |222 | Metodoloġija ntużata Ir-riżultati tar-riċerka u t-testijiet dwar is-sigurtà ġew riflessi fl-iżvilupp ta’ rakkomandazzjonijiet lill-Kummissjoni Ewropea mill-Kumitat Permanenti għall-Prekursuri, u ġew inklużi fl-evalwazzjoni tal-impatti u evalwazzjoni ta’ għażliet politiċi individwali matul l-istudju tal-evalwazzjoni tal-impatt imwettaq minn kuntrattur estern. |223 | Organizzazzjonijiet/esperti ewlenin ikkonsultati Iċ-CEFIC, l-FECC, esperti mill-awtoritajiet rilevanti tal-Istati Membri, kif ukoll kumpaniji ta’ konsultazzjoni — GHK, Rand Europe, Comstratos. |2249 | Sommarju tal-parir li ngħata u ntuża |225 | Filwaqt li r-riskju tal-użu ħażin potenzjali ta’ ċerti prekursuri kimiċi sabiex jiġu prodotti splussivi home-made ma jistax jiġi totalment eskluż, jista’ jiġi mnaqqas b’mod konsiderevoli billi tiġi limitata d-disponibilità ta’ dawn il-kimiki li jaqbżu l-limiti tal-konċentrazzjoni lill-pubbliku ġenerali. Il-limiti proposti huma bbażati fuq ir-riżultati tar-riċerka u t-testijiet dwar is-sigurtà u fuq analiżi tal-użu tas-sustanzi kimiċi inkwistjoni mill-pubbliku ġenerali. |226 | Mezzi użati sabiex il-parir tal-esperti jsir disponibbli pubblikament L-‘Istudju Preparatorju sabiex Jinforma Evalwazzjoni tal-Impatt dwar Restrizzjonijiet Potenzjali Leġiżlattivi u Mhux Leġiżlattivi fuq il-Prekursuri Kimiċi tal-Isplussivi’ ġie maqsum bejn il-membri tal-Kumitat Permanenti għall-Prekursuri (u permezz tagħhom mal-awtoritajiet tal-Istati Membri u partijiet interessati industrijali), u jista’ jinkiseb mill-Kummissjoni fuq talba. |230 | Evalwazzjoni tal-impatt L-għażliet ikkunsidrati inkludew miżuri volontarji mis-settur privat (industrija u tal-bejgħ bl-imnut), azzjoni regolatorja mwettqa mill-Istati Membri individwalment, miżuri leġiżlattivi fuq il-livell tal-Unjoni Ewropea, u kombinazzjoni tagħhom. Il-miżuri volontarji skont is-settur tal-industrija u tal-bejgħ bl-imnut jinvolvu r-rappurtar ta’ tranżazzjonijiet suspettużi, kampanji li jqajmu għarfien fost l-impjegati dwar ir-riskji tas-sigurtà relatati mal-kimiki li huma soġġetti għat-tħassib, u t-titjib tas-sigurtà tal-katina tal-provvista kollha għal dawn il-kimiki. Sforzi mwettqa mill-Kummissjoni Ewropea ma’ diversi assoċjazzjonijiet fuq il-livell Ewropew fl-2008 urew li, filwaqt li mixtieqa, dawn il-miżuri ma jistgħux fihom infushom jiksbu l-għan mixtieq ta’ sigurtà mtejba għax ma jistax jiġu żgurati infurzar u komunikazzjoni uniformi mal-partijiet interessati kollha madwar l-UE. Xi Stati Membri diġà adottaw miżuri volontarji jew leġiżlattivi sabiex inaqqsu d-disponibilità tal-prekursuri kimiċi tal-isplussivi, jew taħlita tat-tnejn li huma. Xi Stati Membri qed jikkunsidraw dawn il-miżuri iżda qed jistennew lill-UE biex tieħu l-ewwel inizjattiva. Din id-diversità turi li approċċ armonizzat fuq il-livell tal-UE huwa mixtieq sabiex jiġi impedut li livelli differenti ta’ regolamentazzjoni jirriżultaw f’nuqqasijiet fis-sigurtà f’suq intern bil-moviment ħieles ta’ prodotti u persuni. Diversi għażliet politiċi għal azzjoni leġiżlattiva fuq livell tal-UE għaddew minn evalwazzjoni tal-impatt u proċess ta’ konsultazzjoni fid-dettall. Filwaqt li m’għandha ebda impatti negattivi magħrufa fuq l-ambjent, l-għażla politika ppreferuta għandha impatti pożittivi fit-termini tas-sigurtà, iżda wkoll xi impatti negattivi ekonomiċi b’mod partikolari fis-settur tal-bejgħ bl-imnut u fuq l-awtoritajiet pubbliċi tal-Istati Membri fit-termini tal-ispejjeż ta’ implimentazzjoni. Madankollu, dawn l-impatti ekonomiċi u l-impatti negattivi fuq il-konsumaturi huma relattivament minuri peress li l-konsum mhux professjonali tal-prekursuri jammonta biss għal madwar 1.5% tal-konsum totali tal-UE tal-kimiki kkonċernati, u s-sostituti huma disponibbli f’ħafna każijiet. Ix-xiri ta’ kimiki li jaqbżu l-limiti tal-konċentrazzjoni xorta jkun possibbli, però wara li tiġi ppreżentata liċenzja. L-organizzazzjonijiet tal-industrija u tal-bejgħ bl-imnut li jbigħu lill-pubbliku ġenerali għaldaqstant se jkunu l-iktar affettwati mill-ispejjeż tal-konformità, kif ukoll l-awtoritajiet governattivi responsabbli għall-iskema tal-għoti tal-liċenzji. |231 | Il-Kummissjoni wettqet evalwazzjoni tal-impatt imniżżla fil-Programm tax-Xogħol. Ir-rapport tal-evalwazzjoni tal-impatt huwa aċċessibbli f’ http://ec.europa.eu/governance/impact/ia_carried_out/cia_2010_en.htm#homaf. |ELEMENTI LEGALI TAL-PROPOSTA |305 | Sommarju tal-azzjoni proposta L-għan ewlieni tal-azzjoni proposta huwa li jitnaqqas l-aċċess mill-pubbliku ġenerali għal kimiki ta’ riskju għoli fil-livelli tal-konċentrazzjoni li jagħmlu dawn il-kimiki adattati għall-użu ħażin faċli sabiex jiġu prodotti splussivi home-made. Dan se jkun imwettaq permezz tal-projbizzjoni tal-bejgħ ta’ ċerti kimiki li jaqbżu l-livelli tal-konċentrazzjoni lil membri tal-pubbliku ġenerali. Il-bejgħ ta’ konċentrazzjonijiet ogħla jiġi awtorizzat biss lill-utenti li jistgħu jiddokumentaw ħtieġa leġittima sabiex jużaw il-kimika — dawn l-utenti jistgħu jiksbu liċenzja sabiex jixtru l-kimika. Il-bejgħ ta’ dawn il-kimiki u t-taħlitiet tagħhom kif ukoll il-bejgħ tal-prodotti li jinkludu kimiki soġġetti għal tħassib li għalihom ma jistgħux jiġu stabbiliti limiti tal-konċentrazzjoni għandhom jiġu soġġetti wkoll għar-rappurtar ta’ tranżazzjonijiet suspettużi. L-azzjoni leġiżlattiva proposta se tiġi akkompanjata minn miżuri volontarji mill-industrija u s-settur tal-bejgħ bl-imnut sabiex titjieb is-sigurtà u jitqajjem l-għarfien fil-katina tal-provvista kollha. |310 | Bażi legali L-Artiklu 114 tat-Trattat dwar il-Funzjonament tal-Unjoni Ewropea. |320 | Il-prinċipju tas-sussidjarjetà Il-prinċipju tas-sussidjarjetà japplika safejn il-proposta ma taqax taħt il-kompetenza esklussiva tal-Unjoni Ewropea. |L-għanijiet tal-proposta ma jistgħux jinkisbu b’mod suffiċjenti mill-Istati Membri għar-raġuni(jiet) li ġejja/ġejjin. |321 | Filwaqt li jeżistu diversi miżuri leġiżlattivi u mhux leġiżlattivi fuq livell internazzjonali, tal-UE u nazzjonali, dawn jew ma jiffokawx b’mod speċifiku fuq ir-riskji tas-sigurtà assoċjati ma’ ċerti kimiki jew ma jkoprux l-UE kollha. Dan jimplika li l-prekursuri li jistgħu jiġu ristretti jew ikkontrollati f’pajjiż wieħed jistgħu jinkisbu faċilment f’pajjiż ieħor. Minbarra l-konsegwenzi tas-sigurtà, sitwazzjoni bħal din tista’ twasssal għal distorsjonijiet fis-suq li jimpedixxu kundizzjonijiet ekwi fl-UE f’dan il-qasam. |323 | Kien hemm indikazzjonijiet li l-gruppi terroristiċi jikkunsidraw l-approċċi differenti fi Stati Membri differenti. L-iktar każijiet ċari kkonċernaw lill-ETA, li ħbiet kwantitajiet kbar ta’ prekursuri tal-isplussivi barra minn Spanja, b’mod partikolari fi Franza u l-Portugall. Fl-istess ħin, m’hemmx evidenza ċara sal-lum li t-terroristi biddlu l-attitudni tagħhom tax-xiri fuq il-bażi ta’ differenzi fir-regolamentazzjoni fi Stati Membri differenti. In-nuqqas ta’ dawn l-indikazzjonijiet jista’ jkun ukoll minħabba li attwalment dawn il-kimiki għadhom faċilment disponibbli f’ħafna mill-Istati Membri |Azzjoni mill-UE tikseb aħjar l-għanijiet tal-proposta għal din/dawn ir-raġuni(jiet). |324 | Id-differenzi attwali fost is-sistemi applikati għal prekursuri kimiċi tal-isplussivi ma jkollhomx effett negattiv biss fuq is-sigurtà iżda jfixklu wkoll it-tħaddim tas-suq intern. Dawn jaffettwaw negattivament il-kummerċ transkonfinali u attivitajiet ekonomiċi oħra ta’ produtturi u partijiet interassati oħra fil-katina tal-provvista f’iktar minn pajjiż wieħed. Azzjoni fuq il-livell tal-UE tgħin sabiex jiġu eliminati dawk l-effetti negattivi. Attakki riċenti u attakki li fallew jew ġew impeduti wrew li t-terroriżmu qed imur lil hinn mill-Istati Membri li tradizzjonalment sofrew attakki terroristiċi (eż. Spanja, ir-Renju Unit, Franza) u qed jinfirex lejn pajjiżi oħra fl-UE. In-natura ta’ dawn l-inċidenti turi wkoll li t-terroristi jistgħu jippreparaw f’pajjiż sabiex jattakkaw pajjiż ieħor. L-UE tista’ tkun sigura biss daqs l-iktar ħolqa dgħajfa tagħha. Konsegwentement, attivitajiet fuq il-livell tal-UE u approċċ koordinat tal-UE huma meħtieġa, u għandhom ikunu ta’ ġid għall-partijiet interessati rilevanti kollha. L-Istati Membri, permezz tar-rappreżentanti tagħhom fil-Kumitat Permanenti għall-Prekursuri (KPP), indikaw li jippreferu approċċ tal-UE fuq din il-kwistjoni sabiex jinħolqu kundizzjonijiet ekwi fl-UE. Dan l-approċċ huwa appoġġjat ukoll mill-assoċjazzjonijiet tal-UE li jirrappreżentaw l-industrija kimika, li ġiet ikkonsultata b’mod estensiv matul ix-xogħol tal-KPP u x-xogħol fuq l-evalwazzjoni tal-impatt. Xi Stati Membri indikaw li għadhom ma ħadux azzjoni għax qed jistennew inizjattiva tal-UE. |325 | Dawn l-azzjonijiet se jirriżultaw f’ambjent iktar armonizzat ta’ sigurtà għal kimiki użati sabiex jiġu prodotti splussivi home-made. |327 | L-ambitu tal-proposta huwa limitat għal lista qasira ta’ sustanzi kimiċi u t-taħlitiet tagħhom, u għall-bejgħ ta’ dawn lill-pubbliku ġenerali (jiġifieri mhux lil utenti professjonali jew operazzjonijiet bejn negozji). Barra minn hekk, għal xi sustanzi, id-disponibilità tagħhom lill-pubbliku ġenerali hija limitata biss jekk jaqbżu ċerti livelli ta’ konċentrazzjoni, u xorta jistgħu jinkisbu fuq preżentazzjoni ta’ liċenzja minn awtorità pubblika (li tiddokumenta l-użu leġittimu). Is-sustanzi u l-limiti tal-konċentrazzjoni huma stabbiliti b’mod ċar fl-Anness tar-Regolament. Is-sitwazzjoni attwali turi li r-regolamentazzjoni nazzjonali f’dan il-qasam qed twassal għal diversità pjuttost milli konverġenza, li huwa detrimentali għas-sigurtà. Din id-diversità regolatorja tippermetti x-xiri ta’ kimiki soġġetti għat-tħassib fi Stat Membru wieħed u t-trasport faċli tagħhom u l-użu ħażin potenzjali għall-produzzjoni ta’ splussivi home-made fi Stat Membru ieħor. |Il-proposta għalhekk tikkonforma mal-prinċipju tas-sussidjarjetà. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni(jiet) li ġejja/ġejjin. |331 | L-istrument leġiżlattiv propost għandu skop delimitat b’mod ċar. Dan iħalli ambitu wiesa’ sabiex l-Istati Membri jiżviluppaw skema tal-għoti ta’ liċenzji lill-konsumaturi konformi mal-istrutturi eżistenti tagħhom u jintroduċu pieni adattati. L-operaturi ekonomiċi kollha jkunu soġġetti għall-istess regoli. L-istrument jista’ jiġi aġġustat b’mod flessibbli skont l-evoluzzjoni tat-theddida u l-għarfien dwar is-sustanzi kimiċi (fit-termini ta’ eż. riżultati tar-riċerka) billi jiżdiedu jew jitneħħew sustanzi mill-Annessi permezz tal-proċedura tad-delega. Il-forma tar-Regolament ġiet magħżula sabiex timpedixxi l-bżonn għal miżuri nazzjonali ta’ traspożizzjoni f’27 Stat Membru ma’ kull modifika potenzjali tal-Annessi. |332 | Il-piż finanzjarju fuq l-Unjoni Ewropea u l-gvernijiet nazzjonali se jiġi minimizzat billi jintużaw strutturi eżistenti sabiex jimplimentaw ir-Regolament. Barra minn hekk, l-ambitu tar-Regolament huwa limitat għal ċerti prekursuri kimiċi li jikkawżaw l-akbar tħassib, li għal ħafna minnhom jeżistu alternattivi li jistgħu jissodisfaw il-ħtiġiet tal-konsumatur. Dan x’aktarx iżomm in-numru ta’ talbiet għal liċenzja fuq livell baxx. Sabiex jinkiseb bilanċ prattiku bejn it-tħassib dwar is-sigurtà u l-kapaċitajiet tal-industrija, is-settur tal-bejgħ bl-imnut u l-infurzar tal-liġi għar-rappurtar ta’ tranżazzjonijiet suspettużi, se tiġi żviluppata gwida flimkien mal-involviment ta’ dawn il-partijiet interessati kollha. L-effetti negattivi ekonomiċi fuq l-industrija u s-settur tal-bejgħ bl-imnut se jiġu minimizzati minħabba l-konsum ġeneralment baxx tal-kimiki ta’ tħassib li jaqbżu l-limiti tal-konċentrazzjoni (1.5 % tal-konsum totali tal-UE tal-kimiki kkonċernati), il-possibilità li jinxtraw dawn il-kimiki fuq preżentazzjoni ta’ liċenzja, u ż-żieda probabbli fl-użu tal-kimiki ta’ sostituzzjoni mill-pubbliku ġenerali. Sabiex jiġi evitat piż inizjali eċċessiv fuq l-awtoritajiet pubbliċi u l-katina tal-provvista għall-kimiki soġġetti għat-tħassib, ir-Regolament għandu jkollu fażi tranżizzjonali għall-implimentazzjoni. Dan huwa meħtieġ ukoll sabiex jippermetti lin-negozji u lill-konsumaturi biex ikomplu jużaw il-provvisti antiki tal-kimiki inkwistjoni tagħhom sabiex jimminimizzaw it-telf ekonomiku tagħhom, iżda wkoll biex jippermetti lill-awtoritajiet nazzjonali sabiex idaħħlu fis-seħħ l-iskema tal-għoti tal-liċenzji li tagħmel parti mill-għażla politika ppreferuta. Impatt fuq id-drittijiet fundamentali Din il-proposta ġiet soġġetta għal skrutinju fil-fond sabiex jiġi żgurat li d-dispożizzjonijiet tagħha huma totalment kumpatibbli mad-drittijiet u l-prinċipji fundamentali inkorporati b’mod partikolari fil-Karta tad-Drittijiet Fundamentali tal-Unjoni Ewropea, u notevolment il-protezzjoni tad-dejta personali, il-libertà li wieħed ikollu negozju, id-dritt għall-proprjetà u l-prinċipju tan-nondiskriminazzjoni. Ir-rappurtar ta’ tranżazzjonijiet suspettużi u l-iskema tal-għoti ta’ liċenzji previsti fir-Regolament jitolbu l-ipproċessar ta’ dejta personali. Dan jimplika interferenza serja fil-ħajja privata u fid-dritt għall-protezzjoni tad-dejta personali. Sabiex tkun legali, din l-interferenza għandha tikkonforma mal-kriterji meħtieġa mil-liġi tal-UE: dan jimplika li għandha tkun skont il-liġi, għandha tfittex li tikseb interess pubbliku leġittimu meħtieġ f’soċjetà demokratika; l-interferenza għandha barra minn hekk tkun meħtieġa sabiex jinkiseb dan l-għan u proporzjonali għall-għan mixtieq, jiġifieri l-għan ma jistax jinkiseb permezz ta’ miżuri inqas restrittivi. Il-proposta tirrikjedi espliċitament li l-ipproċessar ta’ dejta personali skont dan ir-Regolament għandu dejjem jitwettaq skont il-liġijiet tal-protezzjoni tad-dejta tal-UE, fi kliem ieħor skont id-Direttiva 95/46/KE[7] u l-liġijiet nazzjonali tal-protezzjoni tad-data li jimplimentaw din id-Direttiva. Sa fejn huma kkonċernati d-dritt li wieħed ikollu negozju u d-dritt għall-proprjetà, il-proposta tikkostitwixxi risposta proporzjonali għall-għanijiet li tipprova tikseb, b’mod partikolari fid-dawl ta’ għażliet politiċi oħra li sarilhom skrutinju fl-Evalwazzjoni tal-Impatt, bħal, pereżempju, projbizzjoni totali fuq il-bejgħ tas-sustanzi lil membri tal-pubbliku ġenerali irrispettivament mil-livelli ta’ konċentrazzjoni. Għażliet politiċi potenzjalment inqas invażivi oħra kienu meqjusa li huma inqas effettivi. Ir-Regolament jiddefinixxi l-ambitu ta’ applikazzjoni tal-iskemi tal-għoti ta’ liċenzji billi jelenka l-kimiki soġġetti għat-tħassib fl-Anness I u billi jiddikjara b’mod ċar il-konċentrazzjonijiet li meta jinqabżu jeħtieġ li jkun hemm liċenzja għax-xiri tal-kimika rispettiva. Ir-rappurtar tat-tranżazzjonijiet suspettużi japplika biss għall-kimiki elenkati fl-Annessi u se jkun ibbażat fuq evalwazzjoni tar-riskju mwettqa mill-operaturi ekonomiċi. Il-proposta tipprevedi l-elaborazzjoni ta’ linji gwida konkreti u ċari sabiex jassistu lill-operaturi ekonomiċi fl-evalwazzjoni tan-natura suspettuża ta’ tranżazzjoni. Dawn il-linji gwida se jiżguraw li tiġi evitata interpretazzjoni wiesgħa wisq tal-kunċett sabiex jimminimizzaw it-trażmissjonijiet tad-dejta personali lill-awtoritajiet tal-infurzar tal-liġi u jimpedixxu kwalunkwe prattiki arbitrarji jew diskriminatorji potenzjali. Fl-istess ħin, l-iskema tal-għoti ta’ liċenzji u l-obbligu tar-rappurtar ta’ tranżazzjonijiet suspettużi se jippermettu lill-operaturi ekonomiċi biex ikomplu jinnegozjaw il-prekursuri kollha, u b’hekk jillimitaw l-impatt fuq il-libertà li wieħed ikollu negozju. Id-dritt għall-proprjetà mhux se jiġi affettwat peress li n-negozji u l-membri tal-pubbliku ġenerali jibqgħu jkunu kapaċi jużaw il-beni tagħhom akkwistati legalment. Fl-aħħar nett, huma previsti perjodi tranżizzjonali raġonevolment twal sabiex jippermettu lill-membri tal-pubbliku ġenerali u lill-operaturi ekonomiċi jadattaw għar-rekwiżiti l-ġodda, b’hekk jillimitaw iktar l-impatt fuq id-dritt għall-proprjetà u l-libertà tal-intrapriża. |Għażla tal-istrumenti |341 | Strumenti proposti: Regolament. |342 | Mezzi oħra ma jkunux adattati għar-raġuni(jiet) li ġejja/ġejjin. L-Artikolu 114 tat-Trattat dwar il-Funzjonament tal-Unjoni Ewropea, li huwa l-iktar bażi legali adattata skont l-ambitu tal-azzjoni, jippreżenta għażla bejn Regolament u Direttiva. Sabiex tinkiseb armonizzazzjoni massima għall-kimiki koperti mill-istrument legali, u wkoll, jekk applikabbli, konċentrazzjonijiet ta’ dawn il-kimiki, Regolament huwa iktar adattat. Approċċ armonizzat huwa mixtieq mhux biss mill-perspettiva tas-sigurtà iżda wkoll mill-perspettiva ta’ regoli unifikati għall-operaturi ekonomiċi. Barra minn hekk, il-forma ta’ Regolament se timpedixxi l-bżonn għal miżuri nazzjonali ta’ traspożizzjoni kull darba li jsiru tibdiliet fil-lista tas-sustanzi kimiċi fl-Annessi (b’mod konformi mal-iżvilupp tat-theddida). |IMPLIKAZZJONIJIET BAġITARJI |Il-proposta m’għandhiex implikazzjonijiet għall-baġit tal-Unjoni Ewropea. |INFORMAZZJONI ADDIZZJONALI |Simulazzjoni, il-fażi ta’ prova u perjodu tranżizzjonali |507 | Se jkun hemm perjodu tranżizzjonali għall-att propost. |Klawżola ta’ analiżi/reviżjoni/sunset |531 | Il-proposta tinkludi klawżola ta’ analiżi. |560 | Iż-Żona Ekonomika Ewropea L-att propost jikkonċerna suġġett taż-ŻEE u għalhekk għandu jestendi għaż-Żona Ekonomika Ewropea. |2010/0246 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar it-tqegħid fis-suq u l-użu ta’ prekursuri tal-isplussivi(Test b’rilevanza taż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 114 tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[8],Wara li kkunsidraw l-opinjoni tal-Kumitat tar-Reġjuni[9],Wara li kkonsultaw lill-Kontrollatur Ewropew tal-Protezzjoni tad-Dejta[10]Filwaqt li jaġixxu skont il-proċedura leġiżlattiva ordinarja,Billi:1.  Il-Pjan ta’ Azzjoni dwar it-Titjib tas-Sigurtà tal-Isplussivi, adottat mill-Kunsill fit-18 ta’ April 2008[11], stieden lill-Kummissjoni biex tistabbilixxi Kumitat Permanenti għall-Prekursuri sabiex jikkunsidra l-miżuri u jipprepara rakkomandazzjonijiet li jikkonċernaw ir-regolamentazzjoni ta’ prekursuri tal-isplussivi disponibbli fis-suq, b’kunsiderazzjoni tal-effetti tal-benefiċċji meta mqabbla mal-ispejjeż tagħhom.2.  Il-Kumitat Permanenti għall-Prekursuri, stabbilit mill-Kummissjoni fl-2008, identifika diversi prekursuri tal-isplussivi li huma suxxettibbli li jiġu użati sabiex jitwettqu attakki terroristiċi u rrakkomanda azzjoni adattata fuq il-livell tal-Unjoni.3.  Xi Stati Membri diġà adottaw liġijiet, regolamenti u dispożizzjonijiet amministrattivi rigward it-tqegħid fis-suq, it-tqegħid għad-disponibilità u l-pussess ta’ ċerti sustanzi u taħlitiet kimiċi li jistgħu jiġu użati bħala prekursuri tal-isplussivi.4.  Dawn il-liġijiet, regolamenti u dispożizzjonijiet amministrattivi, li huma diverġenti u probabbli li jikkawżaw ostakli għall-kummerċ fl-Unjoni Ewropea, għandhom jiġu armonizzati sabiex jiggarantixxu l-moviment ħieles ta’ sustanzi u taħlitiet kimiċi fis-suq intern filwaqt li jiġi żgurat livell għoli ta’ protezzjoni tas-saħħa u s-sigurtà tal-pubbliku ġenerali.5.  Peress li kull modifika ta’ Direttiva u l-Annessi tagħha tkun teħtieġ miżuri nazzjonali ta’ traspożizzjoni f’27 Stat Membru u l-operaturi ekonomiċi kollha jkunu soġġetti għall-istess regoli, huwa iktar xieraq li jintuża Regolament bħala l-istrument legali biex jirregola t-tqegħid fis-suq u l-użu tal-prekursuri tal-isplussivi.6.  L-affidabilità u l-potenzja ta’ splussivi home-made għandhom jitnaqqsu billi jiġu stabbiliti limiti tal-konċentrazzjoni ta' ċerti sustanzi. Il-membri tal-pubbliku ġenerali għandhom ikunu jistgħu jużaw biss dawk is-sustanzi bil–konċentrazzjonijiet li jaqbżu l-limiti speċifikati meta jkollhom liċenzja biex jagħmlu dan. Dawn is-sustanzi għandhom jiġu pprovduti biss lid-detenturi ta’ din il-liċenzja.7.  Peress li jkun sproporzjonat li jiġi pprojbit l-użu ta’ prekursuri tal-isplussivi f’attivitajiet professjonali, il-miżuri relatati mal-importazzjoni, it-tqegħid fis-suq u l-użu ta’ dawn il-prekursuri tal-isplussivi għandhom japplikaw biss għall-pubbliku ġenerali.8.  Il-limiti tal-konċentrazzjoni fuq il-hexamine f’pilloli tal-karburant teknikament mhumiex fattibbli. Għandhom jiġu adottati miżuri sabiex jiffaċilitaw ir-rappurtar ta’ tranżazzjonijiet suspettużi fl-istadju tal-bejgħ bl-imnut għal pilloli tal-karburant tal-hexamine u prekursuri oħra li m’għandhomx alternattivi siguri u adattati.9.  Peress li n-negozju tal-prekursuri tal-isplussivi jista’ jwassal għall-manifattura illeċita ta’ tagħmir splussiv improvizzat, l-Istati Membri għandhom jistabbilixxu regoli dwar il-pieni applikabbli għal ksur tad-dispożizzjonijiet ta’ dan ir-Regolament. Dawk il-pieni għandhom ikunu effettivi, proporzjonati u dissważivi.10.  Għall-finijiet ta’ simplifikazzjoni, dispożizzjonijiet eżistenti relatati man-nitrat tal-ammonja għandhom jiġu inklużi f’dan ir-Regolament u l-paragrafi 2 u 3 tal-entratura 58 għall-Anness XVII tar-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH)[12] għandhom jitħassru.11.  Dan ir-Regolament jirrekjedi l-ipproċessar ta’ dejta personali u d-distribuzzjoni ulterjuri tagħha lil terzi persuni f’każ ta’ tranżazzjonijiet suspettużi. Dan l-ipproċessar jimplika interferenza serja mad-drittijiet fundamenti għall-ħajja privata u d-dritt għall-protezzjoni tad-dejta personali. Id-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta[13] tirregola l-ipproċessar ta’ dejta personali mwettaq fil-qafas ta’ dan ir-Regolament. Skont dan għandu jiġi żgurat li d-dritt fundamentali għall-protezzjoni tad-dejta personali ta’ individwi li d-data personali tagħhom hija pproċessata fl-applikazzjoni tad-dispożizzjonijiet ta’ dan ir-Regolament hija protetta kif għandu jkun, b’mod partikolari l-ipproċessar ta’ data personali li l-għoti ta’ liċenzji u r-rappurtar ta’ tranżazzjonijiet kkunsidrati suspettużi għandhom jinvolvu.12.  Peress li s-sustanzi kimiċi ntużati mit-terroristi u kriminali oħra sabiex jagħmlu splussivi home-made jistgħu jinbidlu malajr, għandu jkun possibbli li jiddaħħlu sustanzi oħra f’din is-sistema pprovduta minn dan ir-Regolament, xi kultant b’urġenza.13.  Għalhekk, il-Kummissjoni għandu jkollha l-poter li tadotta atti delegati skont l-Artikolu 290 tat-Trattat dwar il-Funzjonament tal-Unjoni Ewropea għall-iskop tal-emendar tal-Annessi ta’ dan ir-Regolament.14.  Peress li l-għan ta’ dan ir-Regolament, jiġifieri l-limitu fuq l-aċċess tal-pubbliku ġenerali għal kimiki li jistgħu jiġu użati sabiex isiru splussivi home-made, ma jistax jiġi miksub b’mod suffiċjenti mill-Istati Membri u jista’ għalhekk, minħabba l-iskala tal-azzjoni, jinkiseb aħjar fuq livell tal-Unjoni Ewropea, l-Unjoni Ewropea tista’ tadotta miżuri skont il-prinċipju tas-sussidjarjetà. Skont il-prinċipju tal-proporzjonalità, dan ir-Regolament ma jmurx lil hinn minn dak li hu neċessarju sabiex jinkisbu dawk l-għanijiet.15.  Dan ir-Regolament jirrispetta d-drittijiet fundamentali u josserva l-prinċipji rikonoxxuti b’mod partikolari mill-Karta tad-Drittijiet Fundamentali tal-Unjoni Ewropea, notevolment il-protezzjoni tad-dejta personali, il-libertà tal-intrapriża, id-dritt għall-proprjetà u l-prinċipju tan-nondiskriminazzjoni. Dan ir-Regolament għandu jiġi applikat mill-Istati Membri skont dawn id-drittijiet u l-prinċipji.ADOTTAW DAN IR-REGOLAMENT:Artikolu 1SuġġettDan ir-Regolament jistabbilixxi regoli armonizzati li jikkonċernaw it-tqegħid għad-disponibilità fis-suq ta’ sustanzi jew taħlitiet li jistgħu jiġu użati ħażin għall-manifattura illeċita tal-isplussivi, sabiex jillimitaw id-disponibilità tagħhom għall-pubbliku ġenerali.Artikolu 2Ambitu1. Dan ir-Regolament japplika għas-sustanzi mniżżla fl-Annessi u t-taħlitiet li jinkludu dawn is-sustanzi.2. Dan ir-Regolament ma japplikax għal:(a) oġġetti kif definiti fl-Artikolu 3 tar-Regolament (KE) Nru 1907/2006 tal-Parlament Ewropew u tal-Kunsill[14];(b) oġġetti pirotekniċi kif definiti fid-Direttiva tal-Kunsill 2007/23/KE tal-Parlament Ewropew u tal-Kunsill[15], oġġetti pirotekniċi maħsuba għall-użu mhux kummerċjali, skont il-liġi nazzjonali, mill-forzi armati, mill-awtoritajiet tal-infurzar tal-liġi jew mid-dipartiment tat-tifi tan-nar, tagħmir li jaqa’ fl-ambitu tad-Direttiva tal-Kunsill 96/98/KE[16], oġġetti pirotekniċi maħsuba għall-użu fl-industrija ajruspazjali u kabsijiet (‘percussion caps’) maħsuba għall-ġugarelli;(c) sustanzi mniżżla fl-Annessi u taħlitiet li fihom dawn is-sustanzi li huma użati mill-forzi armati jew l-awtoritajiet tal-infurzar tal-liġi.Artikolu 3DefinizzjonijietGħall-finijiet ta’ dan ir-Regolament, japplikaw id-definizzjonijiet li ġejjin:16.  it-‘tqegħid għad-disponibilità’ tfisser kwalunkwe provvista, kemm bi ħlas jew mingħajr ħlas;17.  ‘użu’ tfisser kwalunkwe pproċessar, formulazzjoni, ħażna, trattament, taħlit, produzzjoni ta’ oġġett jew kwalunkwe utilizzazzjoni oħra;18.  ‘membru tal-pubbliku ġenerali’ tfisser kwalunkwe persuna naturali li qed taġixxi għal finijiet li huma barra n-negozju, kummerċ jew professjoni tiegħu;19.  ‘tranżazzjoni suspettuża’ tfisser kwalunkwe tranżazzjoni li tikkonċerna s-sustanzi mniżżla fl-Annessi, jew taħlitiet li fihom dawn is-sustanzi, meta jkun hemm raġunijiet raġonevoli għas-suspett li s-sustanza jew taħlita hija intiża għall-produzzjoni ta’ splussivi home-made;20.  ‘sustanza mhux skedata’ tfisser kwalunkwe sustanza li, għalkemm mhux imniżżla fl-Annessi, hija identifikata bħala li ntużat għall-manifattura ta’ splussivi home-made;21.  ‘operatur ekonomiku’ tfisser kwalunkwe persuna naturali jew legali jew entità pubblika jew grupp ta’ dawn il-persuni u/jew entitajiet li tikkonsenja xogħlijiet, prodotti jew servizzi fis-suq;22.  ‘bidwi’ tfisser persuna naturali jew legali, jew grupp ta’ persuni naturali jew legali, hu x’inhu l-istejtus legali mogħti lil dan il-grupp u l-membri tiegħu mil-liġi nazzjonali, li l-ażjenda tiegħu hija allokata fit-territorju tal-Komunità, kif imsemmi fl-Artikolu 52 tat-Trattat dwar l-Unjoni Ewropea, u li jeżerċita attività agrikola;23.  ‘attività agrikola’ tfisser il-produzzjoni, trobbija jew tkabbir ta’ prodotti agrikoli inklużi l-ħsad, produzzjoni tal-ħalib, trobbija ta’ annimali u ż-żamma ta’ annimali għal skop ta’ biedja, jew iż-żamma tal-art f’kondizzjoni agrikola u ambjentali tajba kif stabbilit taħt l-Artikolu 5 tar-Regolament tal-Kunsill (KE) Nru 1782/2003[17].Artikolu 4Importazzjoni, tqegħid għad-dispożizzjoni, pussess u użu1. Is-sustanzi mniżżla fl-Anness I, jew taħlitiet li fihom dawk is-sustanzi, m’għandhomx isiru disponibbli għall-membri tal-pubbliku ġenerali, jew ikunu pposseduti jew użati minnhom, ħlief jekk il-konċentrazzjoni tas-sustanza fil-forma li biha ssir disponibbli tkun iktar baxxa jew ekwivalenti għal-limitu stabbilit fl-Anness I.2. Minkejja l-paragrafu 1, is-sustanzi mniżżla fl-Anness I, jew taħlitiet li jinkludu dawk is-sustanzi, jistgħu jsiru disponibbli għall-membri tal-pubbliku ġenerali, u jkunu pposeduti u użati minnhom, sakemm il-membru tal-pubbliku ġenerali jippreżenta liċenzja għall-kisba tas-sustanza, jew taħlita li tinkludi s-sustanza, maħruġa minn awtorità kompetenti ta’ Stat Membru.3. Meta membru tal-pubbliku ġenerali jkollu l-intenzjoni li jimporta s-sustanzi mniżżla fl-Anness I, jew taħlitiet li fihom dawk is-sustanzi, fit-territorju Doganali tal-Unjoni Ewropea, u l-konċentrazzjoni tas-sustanza jew taħlita fil-forma li fiha hija importata hija ogħla mil-limitu stabbilit fl-Anness I, dik il-persuna għandha tippreżenta liċenzja kif imsemmi fil-paragrafu 2 fl-Uffiċċju doganali tad-dħul. F’każ ta’ dubji relatati mal-awtentiċità jew korrettezza tal-liċenzja maħruġa skont il-paragrafu 2 kif ukoll meta jkun meħtieġ parir ulterjuri, l-awtoritajiet doganali għandhom jikkuntattjaw lill-awtoritajiet kompetenti magħżula mill-Istat Membru għall-ħruġ tal-liċenzji skont l-Artikolu 5.4. Minkejja l-paragrafu 1, in-nitrat tal-ammonja u taħlitiet li fihom nitrat tal-ammonja jistgħu jitqiegħdu għad-disponibiltà tal-bdiewa u jkunu pposseduti mill-bdiewa, sabiex jintużaw bħala fertilizzanti f’attivitajiet agrikoli, f’konċentrazzjonijiet li jaqbżu l-limitu mniżżel fl-Anness I.5. Operatur ekonomiku li jagħmel sustanza jew taħlita disponibbli għal membru liċenzjat tal-pubbliku ġenerali skont il-paragrafu 2 għandu jivverifika l-liċenzja u jżomm rekord tat-tranżazzjoni.6. Operatur ekonomiku li għandu l-intenzjoni li jagħmel is-sustanzi mniżżla fl-Anness I, jew taħlitiet li fihom dawk is-sustanzi, disponibbli għall-pubbliku ġenerali, meta l-konċentrazzjoni tas-sustanza fil-forma li biha tkun imqiegħda għad-dispożizzjoni tkun ogħla mil-limitu stabbilit fl-Anness I, għandha tindika b’mod ċar fuq il-pakkett li x-xiri, pussess jew użu ta’ dik is-sustanza jew taħlita huwa suġġett għal liċenzja kif imsemmi fil-paragrafu 2.Artikolu 5Liċenzji1. Kull Stat Membru għandu jistabbilixxi r-regoli għall-għoti tal-liċenzja pprovduta fl-Artikolu 4 (2). Meta tqis jekk tagħtix liċenzja jew le, l-awtorità kompetenti tal-Istat Membru għandha tikkunsidra b’mod partikolari l-leġittimità tal-użu maħsub tas-sustanza. Il-liċenzja għandha tiġi rifjutata jekk ikun hemm raġunijiet raġonevoli għad-dubji dwar il-leġittimità tal-użu maħsub.2. L-awtorità kompetenti tista’ jew tillimita l-validità tal-liċenzja għal perjodu li ma jaqbiżx tliet snin jew tista’ tobbliga lid-detentur tal-liċenzja biex juri, f’intervalli li ma jaqbżux tliet snin, li l-kundizzjonijiet li taħthom ingħatat il-liċenzja għadhom qed ikunu ssodisfati. Il-liċenzja għandha ssemmi s-sustanzi kkonċernati.3. L-awtoritajiet kompetenti jistgħu jirrikjedu li l-applikanti jħallsu miżata għall-applikazzjoni tagħhom għal liċenzja. Dawn il-miżati m’għandhomx jkunu iktar mill-ħlas għall-ipproċessar tal-applikazzjoni.4. Il-liċenzja tista’ tiġi sospiża jew revokata mill-awtorità kompetenti kull meta jkun hemm bażi raġonevoli li wieħed ikollu għaliex jaħseb li l-kundizzjonijiet li fihom ingħatat il-liċenzja m’għadhomx qed jiġu ssodisfati.5. L-appelli kontra kwalunkwe deċiżjoni tal-awtorità kompetenti, u kwistjonijiet li jikkonċernaw il-konformità mal-kundizzjonijiet tal-liċenzji, għandhom jinstemgħu mill-entità adattata responsabbli skont il-liġi nazzjonali.6. Il-liċenzji mogħtija mill-awtoritajiet kompetenti ta’ Stat Membru għandhom ikunu validi fl-Istati Membri kollha. Il-Kummissjoni tista’ tfassal linji gwida, wara li tikkonsulta l-Kumitat Permanenti għall-Prekursuri, dwar id-dettalji tekniċi tal-liċenzji sabiex tassisti r-rikonoxximent reċiproku tagħhom.Artikolu 6Rappurtar ta’ tranżazzjonijiet suspettużi u serq1. Tranżazzjonijiet suspettużi bis-sustanzi mniżżla fl-Annessi, jew taħlitiet li fihom dawn is-sustanzi, għandhom jiġu rrappurtati immedjatament skont dan l-Artikolu.2. Kull Stat Membru għandu jwaqqaf punt ta’ kuntatt nazzjonali b’numru tat-telefown u indirizz elettroniku identifikati b’mod ċar għar-rappurtar ta’ tranżazzjonijiet suspettużi.3. L-operaturi ekonomiċi li għandhom raġuni biex jaħsbu li tranżazzjoni proposta li tinvolvi wieħed jew iktar minn wieħed mis-sustanzi mniżżla fl-Annessi, jew taħlitiet li fihom dawk is-sustanzi, hija tranżazzjoni suspettuża, għandhom jirrappurtaw dan mingħajr dewmien, inkluż jekk ikun possibbli l-identità tal-klijent, lill-punt ta’ kuntatt nazzjonali tal-Istat Membru fejn tkun ġiet proposta t-tranżazzjoni.4. L-operaturi ekonomiċi għandhom jirrappurtaw kwalunkwe tranżazzjonijiet suspettużi oħra rigward sustanza mhux skedata, u taħlitiet li jinkludu sustanzi bħal dawn.5. L-operaturi ekonomiċi għandhom jirrappurtaw ukoll serq sinifikanti tas-sustanzi mniżżla fl-Annessi u taħlitiet li jinkludu dawk is-sustanzi lill-punt ta’ kuntatt nazzjonali tal-Istat Membru fejn seħħ is-serq.6. Sabiex tiġi ffaċilitata l-kooperazzjoni bejn l-awtoritajiet kompetenti u l-operaturi ekonomiċi, b’mod partikolari rigward sustanzi mhux skedati, il-Kummissjoni għandha, wara li tikkonsulta l-Kumitat Permanenti għall-Prekursuri, tfassal u taġġorna linji gwida biex jassistu l-katina tal-provvista kimika. Il-linji gwida għandhom jipprovdu b’mod partikolari:(a) informazzjoni dwar kif tirrikonoxxi u tinnotifika tranżazzjonijiet suspettużi;(b) lista aġġornata regolarment ta’ sustanzi mhux skedati sabiex tippermetti lill-katina ta’ provvista tissorvelja fuq bażi volontarja l-kummerċ ta’ dawn is-sustanzi;(c) informazzjoni oħra li tista’ tiġi kkunsidrata bżonnjuża.7. L-awtoritajiet kompetenti tal-Istati Membri għandhom jiżguraw li l-linji gwida pprovduti fil-paragrafu 6 u l-lista ta’ sustanzi mhux skedati qed ikunu distribwiti regolarment b’mod ikkunsidrat adattat mill-awtoritajiet kompetenti skont l-għanijiet tal-linji gwida.Artikolu 7Protezzjoni tad-dejtaKull Stat Membru għandu jiżgura li l-ipproċessar tad-dejta personali mwettaq fl-applikazzjoni ta’ dan ir-Regolament għandu jkun skont id-Direttiva 95/46/KE[18]. B’mod partikolari, kull Stat Membru għandu jiżgura li l-ipproċessar tad-dejta personali meħtieġ għall-għoti tal-liċenzji skont l-Artikoli 4 u 5 ta’ dan ir-Regolament, u r-rappurtar ta’ tranżazzjonijiet suspettużi skont l-Artikolu 6 ta’ dan ir-Regolament, għandu jikkonforma mad-Direttiva 95/46/KE.Artikolu 8PieniKull Stat Membru għandu jistabbilixxi regoli dwar il-pieni applikabbli għall-ksur tad-dispożizzjonijiet ta’ dan ir-Regolament u għandu jieħu l-miżuri kollha meħtieġa sabiex jiżgura li jiġu implimentati. Il-pieni pprovduti għandhom ikunu effettivi, proporzjonati u dissważivi.Artikolu 9Emendar tal-AnnessiSabiex jiġu akkomodati l-iżviluppi fl-użu ħażin ta’ sustanzi kimiċi bħala prekursuri għall-isplussivi, jew fuq il-bażi ta’ riċerka u ttestjar, il-Kummissjoni tista’ tadotta emendi għall-Annessi permezz ta’ atti delegati skont l-Artikoli 10, 11 u 12. Meta raġunijiet imperattivi ta’ urġenza jkunu jitolbu, b’mod partikolari meta jkun hemm tibdil f’daqqa fl-evalwazzjoni tar-riskju fir-rigward tal-użu ħażin ta’ sustanzi kimiċi sabiex isiru splussivi home-made, għandu japplika l-Artikolu 13.Artikolu 10Eżerċizzju tad-delega1. Il-poteri għall-adottar tal-atti delegati msemmija fl-Artikolu 9 għandhom jingħataw lill-Kummissjoni għal perjodu ta’ żmien indeterminat.2. Malli tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.3. Il-poteri biex tadotta atti delegati huma kkonferiti fuq il-Kummissjoni suġġetti għall-kundizzjonijiet stabbiliti fl-Artikoli 11 u 12.Artikolu 11Revoka tad-delega1. Id-delega tal-poter imsemmi fl-Artikolu 9 tista’ tiġi revokata fi kwalunkwe ħin mill-Parlament Ewropew u mill-Kunsill.2. L-istituzzjoni li bdiet proċedura interna sabiex tiddeċiedi jekk tirrevokax id-delega tal-poter għandha tipprova tinforma lill-istituzzjoni l-oħra u lill-Kummissjoni f’ħin raġonevoli qabel ma tittieħed id-deċiżjoni finali, filwaqt li tindika l-poteri ddelegati li jistgħu jkunu suġġetti għal revoka u raġunijiet possibbli għal revoka.3. Id-deċiżjoni għal revoka għandha twassal fi tmiem id-delega tal-poteri speċifikata f’dik id-deċiżjoni. Din għandha tidħol fis-seħħ immedjatament jew f’data iktar tard speċifikata fiha. Din m’għandhiex taffettwa l-validità tal-atti delegati diġà fis-seħħ. Din għandha tiġi ppubblikata f'Il-Ġurnal Uffiċjali tal-Unjoni Ewropea.Artikolu 12Oġġezzjonijiet għal atti delegati1. Il-Parlament Ewropew u l-Kunsill jistgħu joġġezzjonaw għall-att delegat f’perjodu ta’ xahrejn mid-data tan-notifika. Fuq l-inizjattiva tal-Parlament Ewropew jew tal-Kunsill, dan il-perjodu għandu jiġi estiż b’xahar.2. Jekk, meta jiskadi dak il-perjodu, la l-Parlament Ewropew u lanqas il-Kunsill ma jkunu oġġezzjonaw għall-att delegat, dan għandu jiġi ppubblikat f'Il-Ġurnal Uffiċjali tal-Unjoni Ewropea u għandu jidħol fis-seħħ fid-data ddikjarata fih.3. L-att delegat jista’ jiġi ppubblikat f'Il-Ġurnal Uffiċjali tal-Unjoni Ewropea u jidħol fis-seħħ qabel ma jiskadi dak il-perjodu jekk il-Parlament Ewropew u l-Kunsill ikunu infurmaw it-tnejn li huma lill-Kummissjoni dwar l-intenzjoni tagħhom li ma jqajmux oġġezzjonijiet.4. Jekk il-Parlament Ewropew jew il-Kunsill joġġezzjonaw għal att delegat, dan m’għandux jidħol fis-seħħ. L-istituzzjoni li toġġezzjona għandha tiddikjara r-raġunijiet li għalihom tkun qed toġġezzjoni għall-att delegat.Artikolu 13Proċedura ta’ urġenza1. Att delegat adottat skont il-proċedura ta’ urġenzja għandu jidħol fis-seħħ mingħajr dewmien u japplika sakemm ma tiġi espressa ebda oġġezzjoni skont il-paragrafu 2. In-notifika tal-att lill-Parlament Ewropew u lill-Kunsill għandha tiddikjara r-raġunijiet għall-użu tal-proċedura ta’ urġenza.2. Il-Parlament Ewropew u l-Kunsill jistgħu f’perjodu ta’ sitt ġimgħat mid-data tan-notifika joġġezzjonaw għall-att delegat. F’dan il-każ, l-att ma għandux jibqa’ iktar applikabbli. L-istituzzjoni li toġġezzjona għandha tiddikjara r-raġunijiet li għalihom tkun qed toġġezzjona għall-att delegat.Artikolu 14Emendar tal-Anness XVII tar-Regolament (KE) 1907/2006Fl-Anness XVII tar-Regolament (KE) Nru 1907/2006[19], fil-partita 58 tat-tabella li tistipula d-denominazzjoni tas-sustanzi, gruppi ta’ sustanzi u taħlitiet u l-kundizzjonijiet ta’ restrizzjoni, fil-kolonna 2, il-paragrafi 2 u 3 jitħassru.Artikolu 15Dispożizzjoni tranżizzjonaliIl-pussess u l-użu minn membri tal-pubbliku ġenerali tas-sustanzi mniżżla fl-Anness I, jew taħlitiet ta’ dawk is-sustanzi, li jaqbżu l-limiti tal-konċentrazzjoni stabbiliti fl-Anness I, għandhom jibqgħu jiġu awtorizzati sa [ 36 xahar wara l-adozzjoni ]Artikolu 16ReviżjoniGħandha ssir reviżjoni ta’ dan ir-Regolament [ 5 snin wara l-adozzjoni ].Artikolu 17Dħul fis-seħħDan ir-Regolament għandu jidħol fis-seħħ [ 18-il xahar wara l-adozzjoni ].Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi […],Għall-Parlament Ewropew Għall-KunsillIl-President Il-President[pic] |ANNESS 1Sustanzi li m’għandhomx ikunu magħmula disponibbli għal membri tal-pubbliku ġenerali waħedhom, jew f'taħlitiet li jinkluduhom, minbarra jekk il-konċentrazzjoni hija ekwivalenti jew iktar baxxa mil-limiti stabbiliti hawn taħtIsem tas-sustanza u n-Numru tar-Reġistru tas-Servizz tat-Taqsiriet tas-Sustanzi Kimiċi (CAS RN) | Ammont minimu preżenti | Kodiċi tan-Nomenklatura Magħquda (CN) għal kompost separat definit b’mod kimiku li jissodisfa r-rekwiżiti tan-Nota 1 tal-Kapitolu 28 jew 29 tan-NM, rispettivament {ara r-Regolament (KE) Nru 948/2009 tat-30 ta’ Settembru 2009, ĠU L 287 tal- 31.10.2009} | Kodiċi tan-Nomenklatura Magħquda (NM) għal taħlita jew preparazzjoni mingħajr kostitwenti (eż. merkurju, metalli prezzjużi jew metalli rari jew sustanzi radjoattivi) li jiddeterminaw il-klassifikazzjoni taħt kodiċi ieħor tan-NM {ara r-Regolament (KE) Nru 948/2009 tat-30 ta’ Settembru 2009, ĠU L 287 tal- 31.10.2009} |Perossidu tal-idroġenu (CAS RN 7722-84-1) | 12% w/w | 2847 00 00 | 3824 90 97 |Nitrometanu (CAS RN 75-52-5) | 30 % w/w | 2904 20 00 | 3824 90 97 |Aċidu nitriku (CAS RN 7697-37-2) | 3 % w/w | 2808 00 00 | 3824 90 97 |Klorat tal-potassju (CAS RN 3811-04-9) | 40 % w/w | 2829 19 00 | 3824 90 97 |Perklorat tal-potassju (CAS RN 7778-74-7) | 40 % w/w | 2829 90 10 | 3824 90 97 |Klorat tas-sodju (CAS RN 7775-09-9) | 40 % w/w | 2829 11 00 | 3824 90 97 |Perklorat tas-sodju (CAS RN 7601-89-0) | 40 % w/w | 2829 90 10 | 3824 90 97 |Nitrat tal-ammonju (CAS RN 6484-52-2) | 16% bil-piż ta' nitroġenu meta mqabbel man-nitrat tal-ammonju | 3102 30 10 (f'soluzzjoni tal-ilma) 3102 30 90 (ieħor | 3824 90 97 |ANNESS IISustanzi waħedhom jew f’taħlitiet li għandhom jiġu rrapurtati rigward tranżazzjonijiet suspettużi tagħhomIsem tas-sustanza u n-Numru tar-Reġistru tas-Servizz tat-Taqsiriet tas-Sustanzi Kimiċi (CAS RN) | Kodiċi tan-Nomenklatura Magħquda (CN) għal kompost separat definit b’mod kimiku li jissodisfa r-rekwiżiti tan-Nota 1 tal-Kapitolu 28, in-Nota 1 tal-Kapitolu 29 jew in-Nota 1(b) tal-Kapitolu 31 tan-NM, rispettivament {ara r-Regolament (KE) Nru 948/2009 tat-30 ta’ Settembru 2009, ĠU L 287 tal- 31.10.2009} | Kodiċi tan-Nomenklatura Magħquda (NM) għal taħlitiet jew preparazzjonijiet mingħajr kostitwenti (eż. merkurju, metalli prezzjużi jew metalli rari jew sustanzi radjoattivi) li jiddetermina l-klassifikazzjoni taħt kodiċi ieħor tan-NM {ara r-Regolament (KE) Nru 948/2009 tat- 30 ta’ Settembru 2009, ĠU L 287 tal- 31.10.2009} |Hexamine (CAS RN 100-97-0) | 2921 29 00 | 3824 90 97 |Aċidu sulfuriku (CAS RN 7664-93-9) | 2807 00 10 | 3824 90 97 |Aċetun (CAS RN 67-64-1) | 2914 11 00 | 3824 90 97 |Nitrat tal-potassju (CAS RN 7757-79-1) | 2834 21 00 | 3824 90 97 |Nitrat tas-sodju (CAS RN 7631-99-4) | 3102 50 10 (naturali) 3102 50 90 (mhux naturali) | 3824 90 97 3824 90 97 |Nitrat tal-kalċju (CAS RN 10124-37-5) | 2834 29 80 | 3824 90 97 |Nitrat tal-ammonju tal-kalċju (CAS RN 15245-12-2) | 3102 60 00 | 3824 90 97 |[1] ĠU L 396, 30.12.2006, p.1.[2] Kif emendat bir-Regolament tal-Kummissjoni (KE) Nru 552/2009; ĠU L 164, 26.6.2009, p. 7[3] ĠU L 230, 19.8.1991, p.1[4] 14469/3/05 REV 3[5] 8109/08[6] ĠU C 115, 4.5.2010, p.1[7] ĠU L 281, 23.11.1995, pġ. 31[8] ĠU C , , p. .[9] ĠU C , , p. .[10] Opinjoni ta’ …..ĠU C …..[11] 8311/08[12] ĠU L 396, 30.12.2006, p.1[13] ĠU L 281, 23.11.1995, p.31[14] ĠU L 396, 30.12.2006[15] ĠU L 154, 14.06. 2007[16] ĠU L 46, 17.2.1997[17] ĠU L 270, 21.10.2003[18] ĠU L 281, 23.11.1995, p. 31[19] ĠU L 396, 30.12.2006


Avviż Legali Importanti

|

52009PC0603

Proposta għal regolament (KE, Euratom) tal-Kunsill li jaġġusta mill-1 ta' Lulju 2009 ir-rimunerazzjoni u l-pensjonijiet tal-uffiċjali u l-ħaddiema l-oħra tal-Komunitajiet Ewropej u kif ukoll il-koeffiċjenti korrettivi applikati għalihom  /* KUMM/2009/0603 finali */

	[pic] | IL-KUMMISSJONI TAL-KOMUNITAJIET EWROPEJ |Brussel 29.10.2009KUMM(2009)603 finaliProposta għalREGOLAMENT (KE, EURATOM) TAL-KUNSILLli jaġġusta mill-1 ta' Lulju 2009 ir-rimunerazzjoni u l-pensjonijiet tal-uffiċjali u l-ħaddiema l-oħra tal-Komunitajiet Ewropej u kif ukoll il-koeffiċjenti korrettivi applikati għalihom  MEMORANDUM TA' SPJEGAZZJONIIL-KUNTEST TAL-PROPOSTA |110 | Mottivi u għanijiet tal-proposta Bħal ma jsir kull sena, skont l-Artikolu 3 tal-Anness XI tar-Regolamenti tal-Persunal, il-Kunsill għandu jiddeċiedi qabel l-aħħar tas-sena dwar l-aġġustament tar-remunerazzjoni u l-pensjonijiet proposti mill-Kummissjoni abbażi tar-rapport tal-Eurostat, b’seħħ mill-1 ta’ Lulju. |120 | Il-kuntest ġenerali B’konformità mal-Artikolu 3 tal-Anness XI tar-Regolamenti tal-Persunal, l-aġġustament tar-remunerazzjoni u l-pensjonijiet jirriżulta direttament mill-bidliet fil-poter ta’ akkwist tal-pagi pubbliċi nazzjonali (indikatur speċifiku), il-bidliet fl-għoli tal-ħajja fi Brussell (Indiċi Internazzjonali) u kif ukoll il-paritajiet ekonomiċi stabbiliti mill-Eurostat. L-indikatur speċifiku jkejjel, bl-inflazzjoni eskluża, l-iżvilupp tar-remunerazzjoni netta tal-ħaddiema fis-servizz pubbliku nazzjonali tal-amministrazzjonijiet ċentrali tal-Istati Membri. Il-Eurostat iddetermina dan l-indikatur fuq il-bażi tal-informazzjoni pprovduta mit-tmien Stati Membri msemmija fl-Artikolu 1(4) tal-Anness XI. L-Indiċi Internazzjonali ta’ Brussell ikejjel l-iżvilupp tal-għoli tal-ħajja fi Brussell għall-uffiċjali tal-Komunitajiet Ewropej. L-Eurostat iddetermina dan l-indiċi fuq il-bażi tal-informazzjoni pprovduta mill-awtoritajiet Belġjani. Il-paritajiet ekonomiċi għar-remunerazzjonijiet jistabbilixxu l-ekwivalenzi tal-poter ta’ akkwist tar-remunerazzjonijiet bejn Brussell, bħala l-belt ta’ referenza, u l-lokalitajiet l-oħra kkonċernati. Il-Eurostat ikkalkula dawn il-paritajiet bi qbil mal-istituti nazzjonali tal-istatistika. Il-paritajiet ekonomiċi għall-pensjonijiet jistabbilixxu l-ekwivalenzi tal-poter ta’ akkwist tal-pensjonijiet bejn il-Belġju, bħala l-pajjiż ta’ referenza, u l-pajjiżi l-oħra ta’ residenza. Il-Eurostat ikkalkula dawn il-paritajiet bi qbil mal-istituti nazzjonali tal-istatistika. |130 | Dispożizzjonijiet eżistenti fil-qasam tal-proposta Il-proposta hi ppreżentata kull sena biex ikunu aġġustati r-remunerazzjoni u l-pensjonijiet. |141 | Konsistenza ma' politiki u għanijiet oħra tal-Unjoni Mhux applikabbli |KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Konsultazzjoni mal-partijiet interessati |211 | Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta kienu diskussi mar-rappreżentanti tal-persunal skont il-proċeduri xierqa. |212 | Sinteżi tat-tweġibiet riċevuti u tal-mod kif kienu kkunsidrati Il-proposta tikkunsidra l-opinjonijiet mogħtija mill-partijiet ikkonsultati. |Ġbir u użu kompetenzi |229 | Ma kien hemm l-ebda ħtieġa ta’ kompetenzi esterni. |230 | Valutazzjoni tal-impatt - Il-proposta għandha l-għan li taġġusta r-remunerazzjonijiet u l-pensjonijiet b'konformità mal-leġiżlazzjoni fis-seħħ. - Il-leġiżlazzjoni fis-seħħ ma tippermettix alternattiva oħra. |ELEMENTI LEGALI TAL-PROPOSTA |305 | Sinteżi tal-azzjoni proposta Skont l-Artikolu 1 tal-Anness XI tar-Regolamenti tal-Persunal, il-Eurostat ħejja rapport dwar il-bidliet fl-għoli tal-ħajja fi Brussell, il-bidla fil-poter ta’ akkwist fis-salarji tas-servizzi ċivili nazzjonali, kif ukoll il-paritajiet ekonomiċi li minnhom jiġu kkalkulati ż-żidiet fil-pagi. 3.1. AĠĠUSTAMENT TAR-RIMUNERAZZJONI U L-PENSJONIJIET FIL-BELĠJU U L-LUSSEMBURGU Il-bidla medja fil-poter ta’ akkwist tar-remunerazzjoni tal-ħaddiema taċ-ċivil nazzjonali għall-perjodu ta’ referenza mkejla mill-indikatur speċifiku hi ekwivalenti għal 2.7%. Il-bidla fl-għoli tal-ħajja fi Brussell għall-perjodu ta’ referenza mkejla mill-indiċi internazzjonali ta’ Brussell ikkalkulat mill-Eurostat hija ta’ 0.9%. B’konformità mal-Artikolu 3(2) tal-Anness XI tar-Regolamenti tal-Persunal, il-valur tal-aġġustament hu ugwali għall-prodott tal-indikatur speċifiku u tal-indiċi internazzjonali ta’ Brussell iddeterminati mill-Eurostat. L-aġġustament propost fir-remunerazzjoni u l-pensjonijiet fil-Belġju u l-Lussemburgu huwa għalhekk ta’ 3.6%. B’konformità mal-Artikolu 3(5) tal-Anness XI, ebda piż differenzjat m'hu applikabbli fil-Belġju u lanqas fil-Lussemburgu. 3.2. AĠĠUSTAMENT TAR-REMUNERAZZJONI U L-PENSJONIJIET BARRA MILL-BELĠJU U L-LUSSEMBURGU Barra l-Belġju u l-Lussemburgu, l-aġġustamenti tal-pagi u l-pensjonijiet jiġu kkalkulati billi jiġi mmultiplikat l-aġġustament fil-Belġju u l-Lussemburgu bil-bidliet fiż-żidiet u fir-rati tal-kambju. Iż-żidiet applikabbli għar-rimunerazzjoni, għall-pensjonijiet u għat-trasferimenti ta’ parti mir-rimunerazzjoni li jidhru fir-Regolamenti ġew ikkalkulati bil-mod li ġej: - Piżijiet differenzjati għall-UFFIĊJALI li jinsabu barra l-Belġju u l-Lussemburgu: Il-Eurostat ikkalkula, bi qbil mal-istituti nazzjonali tal-istatistika, il-paritajiet ekonomiċi li jistabbilixxu fl-1 ta’ Lulju l-ekwivalenzi tal-poter ta’ akkwist tar-rimunerazzjoni bejn Brussell u l-postijiet l-oħra tax-xogħol jew missjonijiet. Il-piżijiet differenzjati applikabbli għar-remunerazzjoni mħallsa lill-uffiċjali u lill-aġenti l-oħra li jkunu qed jagħtu servizz fi Stati Membri barra l-Belġju u l-Lussemburgu huma ddeterminati skont ir-relazzjonijiet bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. - Piżijiet differenzjati għall-PENSJONIJIET barra l-Belġju u l-Lussemburgu u l-piżijiet differenzjati għat-TRASFERIMENTI: Il-Eurostat ikkalkula, bi qbil mal-istituti nazzjonali tal-istatistika, il-paritajiet ekonomiċi li jistabbilixxu l-ekwivalenzi tal-poter ta’ akkwist tal-pensjoni mħallsa fi Brussell ma’ dik imħallsa fil-pajjiżi l-oħra ta’ residenza applikabbli fl-1 ta’ Lulju. Il-piżijiet differenzjati kkalkulati għall-pensjonijiet ta’ persuni li joqogħdu f’pajjiżi barra l-Belġju u l-Lussemuburgu fid-diversi pajjiżi huma ddeterminati permezz tal-proporzjon bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. B’konformità mad-dispożizzjonijiet tal-Artikolu 17 tal-Anness VII tar-Regolamenti tal-Persunal, dawn il-piżijiet differenzjati huma direttament applikabbli għat-trasferimenti tal-uffiċjali u l-aġenti l-oħra. B’konformità mad-dispożizzjonijiet tal-Artikolu 20 tal-Anness XIII tar-Regolamenti tal-Persunal, dawn il-piżijiet differenzjati japplikaw biss għall-pensjonijiet fuq il-parti li tikkorrispondi mad-drittijiet akkwistati qabel l-1 ta’ Mejju 2004. - Data ta’ dħul fis-seħħ tal-piżijiet differenzjati: Id-data ta’ dħul fis-seħħ hi l-1 ta’ Lulju għal-lokalitajiet kollha ħlief il-lokalitajiet li għandhom żieda qawwija fl-għoli tal-ħajja, li għalihom il-piż differenzjat jidħol fis-seħħ fis-16 ta’ Mejju jekk iż-żieda tal-għoli tal-ħajja hi aktar minn 6.3 %, jew fl-1 ta’ Mejju jekk din hi aktar minn 12.6% Il-kambjament fl-għoli tal-ħajja, f’pajjiżi barra l-Belġju u l-Lussemburgu, hu mkejjel bl-għajnuna ta’ indiċijiet impliċiti. Dawn l-indiċi jinħadmu billi l-Indiċi Internazzjonali ta' Brussell jiġi immultiplikat bil-varjazzjoni mill-parità ekonomika. Għal dan l-aġġustament, id-data ta’ dħul fis-seħħ hi antiċipata għal-lokalitajiet imsemmija fir-Regolament. |310 | Bażi legali Il-bażi ġuridika hija l-Istatut u b’mod partikolari l-Anness XI tiegħu. |329 | Il-Prinċipju ta' sussidjarjetà Il-proposta tikkonċerna qasam li jaqa' taħt il-kompetenza esklużiva tal-Komunità. Għalhekk il-prinċipju tas-sussidjarjetà ma japplikax. |Il-Prinċipju ta' proporzjonalità Il-proposta hi konsistenti mal-prinċipju ta’ proporzjonalità għar-raġunijiet li ġejjin: |331 | - L-Anness XI tar-Regolamenti tal-Persunal jistabbilixxi Regolament tal-Kunsill. |332 | - Il-piż finanzjarju jirriżulta direttament mill-applikazzjoni tal-metodu ta’ aġġustament previst fir-Regolamenti tal-Persunal. |L-Għażla ta’ strumenti |341 | Strument propost: Regolament. |342 | Strumenti oħra ma kinux ikunu xierqa għar-raġunijiet li ġejjin: - L-Anness XI tar-Regolamenti tal-Persunal jistabbilixxi Regolament tal-Kunsill. |IMPLIKAZZJONIJIET BAġETARJI |401 | L-impatt tal-adattament tar-remunerazzjonijiet u tal-pensjonijiet fuq in-nefqa amministrattiva u d-dħul huwa ttrattat fid-dettall fir-rapport finanzjarju anness miegħu. |Proposta għalREGOLAMENT (KE, EURATOM) TAL-KUNSILLli jaġġusta mill-1 ta' Lulju 2009 ir-rimunerazzjoni u l-pensjonijiet tal-uffiċjali u l-ħaddiema l-oħra tal-Komunitajiet Ewropej u kif ukoll il-koeffiċjenti korrettivi applikati għalihomIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b’mod partikolari l-Artikolu 13 tiegħu,Wara li kkunsidra r-Regolamenti tal-Persunal tal-Uffiċjali u l-Kundizzjonijiet tal-Impjieg tal-Ħaddiema l-Oħra tal-Komunitajiet Ewropej, stabbiliti bir-Regolament (KEE, Euratom, KEFA) Nru 259/68, b'mod partikolari l-Artikoli 63, 64, 65 u 82 u l-Annessi VII, XI u XIII tar-Regolamenti tal-Persunal kif ukoll l-ewwel paragrafu tal-Artikolu 20, u l-Artikoli 64 u 92 tal-Kundizzjonijiet tal-Impjieg tal-Ħaddiema l-Oħra,Wara li kkunsidra l-proposta mill-Kummissjoni,Billi:1.  Sabiex jiggarantixxi li l-poter ta’ akkwist tal-uffiċjali u l-ħaddiema l-oħra tal-Komunità tikber b'mod parallel għal dik tal-impjegati taċ-ċivil nazzjonali tal-Istati Membri, il-pagi u l-pensjonijiet tal-uffiċjali u l-impjegati l-oħra tal-Komunitajiet għandhom jiġu aġġustati skont il-verifika annwali tas-sena 2009,ADOTTAT DAN IR-REGOLAMENT:Artikolu 1B'effett mill-1 ta' Lulju 2009, id-data tal-“1 ta' Lulju 2008” li tidher fit-tieni paragrafu tal-Artikolu 63 tar-Regolamenti tal-Persunal għandha tiġi sostitwita bid-data tal-“1 ta' Lulju 2009”.Artikolu 2B'effett mill-1 ta' Lulju 2009, it-tabella tal-pagi bażiċi tax-xahar fl-Artikolu 66 tar-Regolamenti tal-Persunal, applikabbli għall-fini tal-kalkolu tal-pagi u l-pensjonijiet tiġi ssostitwita b'dan li ġej:[pic]Artikolu 3B'effett mill-1 ta' Lulju 2009, il-koeffiċjenti korrettivi applikabbli skont l-Artikolu 64 tar-Regolamenti tal-Persunal għar-remunerazzjoni tal-uffiċjali u l-impjegati l-oħra huma stabbiliti kif imniżżel fil-kolonna 2 tat-tabella hawn taħt.B'effett mill-1 ta' Jannar 2010, il-koeffiċjenti korrettivi applikabbli skont l-Artikolu 17(3) tal-Anness VII tar-Regolamenti tal-Persunal għat-trasferimenti li jsiru minn uffiċjali u impjegati oħra huma stabbiliti kif imniżżel fil-kolonna 3 tat-tabella li jmiss.B'effett mill-1 ta' Lulju 2009, il-koeffiċjenti korrettivi applikabbli skont l-Artikolu 20(1) tal-Anness XIII tar-Regolamenti tal-Persunal għall-pensjonijet huma stabbiliti kif imniżżel fil-kolonna 4 tat-tabella li jmiss.B'effett mis-16 ta' Mejju 2009, il-koeffiċjenti korrettivi applikabbli skont l-Artikolu 64 tar-Regolamenti tal-Persunal għar-remunerazzjoni tal-uffiċjali u l-impjegati l-oħra huma stabbiliti kif imniżżel fil-kolonna 5 tat-tabella li jmiss. Id-data effettiva tal-aġġustament annwali għal dawk il-karigi ta’ impjieg għandha tkun is-16 ta’ Mejju 2009.B'effett mill-1 ta' Mejju 2009, il-koeffiċjenti korrettivi applikabbli skont l-Artikolu 64 tar-Regolamenti tal-Persunal għar-remunerazzjoni tal-uffiċjali u l-impjegati l-oħra huma stabbiliti kif imniżżel fil-kolonna 6 tat-tabella li jmiss. Id-data effettiva tal-aġġustament annwali għal dawk il-postijiet tax-xogħol għandha tkun l-1 ta’ Mejju 2009.[pic]Artikolu 4B'effett mill-1 ta' Lulju 2009, l-ammont tal- allowance għal-liv tal-ġenituri msemmi fl-Artikolu 42a tar-Regolamenti tal-Persunal għandu jkun ta' EUR 909.94 u EUR 1213.25 għal familji b'ġenitur wieħed.Artikolu 5B'effett mill-1 ta' Lulju 2009, l-ammont bażiku għall-allowance għall-familja msemmija fl-Artikolu 1(1) tal-Anness VII tar-Regolamenti tal-Persunal għandu jkun ta' EUR 170.18.B'effett mill-1 ta' Lulju 2009, l-ammont għall-allowance għat-tfal dipendenti msemmija fl-Artikolu 2(1) tal-Anness VII tar-Regolamenti tal-Persunal għandu jkun ta' EUR 371.88.B'effett mill-1 ta' Lulju 2009, l-ammont għall-allowance għall-edukazzjoni kif imniżżel fl-Artikolu 3(1) tal-Anness VII tar-Regolamenti tal-Istaff għandu jkun ta’ 252.32 EUR.B'effett mill-1 ta' Lulju 2009, l-ammont għall-allowance għall-edukazzjoni kif imniżżel fl-Artikolu 3(2) tal-Anness VII tar-Regolamenti tal-Istaff għandu jkun ta’ 90.85 EUR.B'effett mill-1 ta' Lulju 2009, l-ammont minimu ta' l-allowance għall-espatrijazzjoni msemmija fl-Artikolu 69 tar-Regolamenti tal-Persunal u fit-tieni subparagrafu ta' l-Artikolu 4(1) ta' l-Anness VII tiegħu għandu jkun ta' EUR 504.41.B'effett mill-14 ta' Lulju 2009, il-limitu minimu għall-allowance għall-istallazzjoni msemmija fl-Artikolu 134 tal-Kundizzjonijiet tal-Impjieg ta’ Ħaddiema Oħra għandu jkun ta' EUR 362,60Artikolu 6B'effett mill-1 ta' Jannar 2010, l-allowance għall-kilometraġġ imniżżel fl-Artikolu 8 tal-Anness VII tar-Regolamenti tal-Persunal hija mibdula għal li ġej:EUR 0 għal kull kilometru bejn 0 u 200 kmEUR 0.3782 għal kull kilometru bejn 201 u 1,000 kmEUR 0.6304 għal kull kilometru bejn 1,001 u 2,000 kmEUR 0.3782 għal kull kilometru bejn 2,001 u 3,000 kmEUR 0.1260 għal kull kilometru bejn 3,001 u 4,000 kmEUR 0.0607 għal kull kilometru bejn 4 001 u 10 000 kmEUR 0 għal kull kilometru 'l fuq minn 10 000 km.Ma' din l-allowance għal kull kilometru għandu jingħadd suppliment b'rata fissa, li jammonta għal:-  EUR 189.11 jekk id-distanza bil-ferrovija bejn il-post tal-impieg u l-post tal-oriġini hija bejn 725 km u 1,450 km,-  EUR 378.18 jekk id-distanza bil-ferrovija bejn il-post tal-impieg u l-post tal-oriġini hija aktar minn 1,450 km,Artikolu 7B'effett mill-1 ta' Lulju 2009, l-ammont għall-allowance għall-għajxien ta' kuljum imsemmi fl-Artikolu 10(1) tal-Anness VII tar-Regolamenti tal-Persunal għandu jkun ta':-  EUR 39.09 għall-uffiċjali li għandhom dritt għall- allowance tal-familja,-  EUR 31.52 għall-uffiċjali li m'għandhomx dritt għall-allowance tal-familja.Artikolu 8B'effett mill-1 ta' Lulju 2009, il-limitu minimu għall-allowance għall-istallazzjoni msemmi fl-Artikolu 24(3) tal-Kundizzjonijiet tal-Impjieg tal-Ħaddiema l-Oħra huwa ta':-  1112.81 EUR għal ħaddiem intitolat għall-benefiċċju tal-familja;-  EUR 661.67 għal impjegat li mhux intitolat għall-allowance tal-familja.Artikolu 9B'effett mill-1 ta' Lulju 2009, il-limitu minimu għall-allowance għall-qgħad imniżżla fit-tieni subparagrafu tal-Artikolu 28a(3) tal-Kundizzjonijiet tal-Impjieg tal-Ħaddiema l-Oħra tal-Komunitajiet Ewropej, għandu jkun ta' EUR 1334.56, il-limitu massimu għandu jkun ta' EUR 2669.14 u l-allowance standard għandha tkun ta' EUR 1213.25.Artikolu 10B'effett mill-1 ta' Lulju 2009, it-tabella tas-salarji bażiċi ta' kull xahar fl-Artikolu 93 tal-Kundizzjonijiet tal-Impjieg tal-Ħaddiema l-Oħra għandha tiġi sostitwita b'dan li ġej:[pic]Artikolu 11B'effett mill-1 ta' Lulju 2009, il-limitu minimu għall-allowance għall-istallazzjoni msemmija fl-Artikolu 94 tal-Kundizzjonijiet tal-Impjieg tal-Ħaddiema l-Oħra għandu jkun ta':-  837.02 EUR għal ħaddiem intitolat għall-benefiċċju tal-familja;-  EUR 496.24 għal impjegat li mhux intitolat għall-allowance tal-familja.Artikolu 12B'effett mill-1 ta' Lulju 2009, il-limitu minimu għall-allowance għall-qgħad imsemmija fit-tieni inċiż tal-Artikolu 96(3) tal-Kundizzjonijiet tal-Impjieg tal-Ħaddiema l-Oħra, għandu jkun ta' EUR 1000.93, il-limitu massimu għandu jkun ta' EUR 2001.85 u l- allowance standard għandha tkun ta' EUR 909.94.B’effett mit-13 ta’ Lulju 2009, allowance għall-qgħad imsemmija fl-Artikolu 136 tal-Kundizzjonijiet tal-Impjieg tal-Ħaddiema l-Oħra, il-limitu minimu għandu jkun ta’ EUR 880,60 u l-limit massimu għandu jkun ta’ EUR 2072,00Artikolu 13B'effett mill-1 ta' Lulju 2009, l-allowances għal xogħol bix-xift kif stabbiliti fl-Artikolu 1(1) tar-Regolament tal-Kunsill (KEFA, KEE, Euratom) Nru 300/76[1] għandhom ikunu ta' EUR 381.42, EUR 575.71, EUR 629.45 u EUR 858.15.Artikolu 14B'effett mill-1 ta' Lulju 2009, l-ammonti li jidhru fl-Artikolu 4 tar-Regolament (KEE, Euratom, KEFA) Nru 260/68[2] għandhom ikunu soġġetti għal koeffiċjent ta’ 5.50594.Artikolu 15B'effett mill-1 ta' Lulju 2009, it-tabella fl-Artikolu 8(2) tal-Anness XIII għar-Regolamenti tal-Persunal għandha tiġi ssostitwita b'dan li ġej:[pic]Artikolu 16B'effett mill-1 ta' Lulju 2009, għall-finijiet tal-Artikolu 18(1) tal-Anness XIII tar-Regolamenti tal-Persunal, l-ammont tal-allowance fissa msemmija fl-Artikolu 4a tal-Anness VII tar-Regolamenti tal-Persunal fis-seħħ qabel l-1 ta' Mejju 2004 għandu jkun ta':- EUR 131.58 fix-xahar għall-uffiċjali fi gradi C4 jew C5,- EUR 201.74 fix-xahar għall-uffiċjali kklassifikati fil-Gradi C1, C2 jew C3.Artikolu 17B'effett mill-1 ta' Lulju 2009, it-tabella tas-salarji bażiċi ta' kull xahar fl-Artikolu 133 tal-Kundizzjonijiet tal-Impjieg ta’ Ħaddiema Oħra għandha tiġi sostitwita b'dan li ġej:[pic]Artikolu 18Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Ufficjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmula fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA1. ISEM IL-PROPOSTA:REGOLAMENT TAL-KUNSILL (KE, EURATOM) li jaġġusta mill-1 ta' Lulju 2009 ir-remunerazzjoni u l-pensjonijiet tal-uffiċjali u l-impjegati oħra tal-Komunitajiet Ewropej u kif ukoll il-piżijiet differenzjati applikati għalihom.2. QAFAS ABM / ABBQasam/Oqsma ta’ politika kkonċernati u attività/jiet assoċjati magħha/hom:L-oqsma u l-attivitajiet huma kollha potenzjalment ikkonċernati.3. LINJI BAĠITARJI3.1. Il-linji baġitarji (il-linji operattivi u l-linji ta’ għajnuna teknika u amministrattiva relatati (eks-linji B. A)) inklużi l-Intestaturi:Nefqa: XX.01.01.01 Il-Kummissjoni u l-Kapitolu 11 Istituzzjonijiet oħra, il-Kapitolu 42 Nefqa Relatata mal-Assistenza Parlamentari.Dħul: 400 - Dħul mit-taxxa fuq is-salarji, il-pagi u l-allowances tal-uffiċjali, ħaddiema oħra u persuni li jirċievu pensjoni, 404 – Dħul mill-imposta speċjali fuq is-salarji tal-membri tal-istituzzjonijiet, uffiċjali u impjegati oħra b’impjieg attiv, 410 – Kontribuzzjonijiet tal-persunal għall-iskema tal-pensjoni.3.2. Tul ta' żmien tal-azzjoni u tal-impatt finanzjarju:Indefinit3.3. Karatteristiċi baġitarji:Linja tal-baġit | Tip ta’ nfiq | Ġdid | Kontribuzzjoni tal-EFTA | Partiċipazzjoni tal-pajjiżi kandidati | Intestatura fil-Perspettiva Finanzjarja |XX.01.01.01, Kapitoli 11, 42 | Nefqa mhux obbligatorja | NDA[3] | LE | LE | LE | Nru 5 |4. ĠABRA FIL-QOSOR TAR-RIŻORSI4.1. Riżorsi finanzjarji4.1.1. Ġabra fil-qosor tal-approprjazzjonijiet għall-impenji (AI) u tal-approprjazzjonijiet għall-ħlasijiet (AĦ)miljuni ta’ EUR (sat-3 punt deċimali)Tip ta’ nfiq | Taqsima Nru | Is-sena 2009 | 2010 | 2011 | 2012 | 2013 | L-2014 u wara | Totali |Nefqa operattiva[4] |Approprazzjonijiet għall-impenji (AI) | 8.1. | a |Approprazzjonijiet għall-ħlasijiet (AĦ) | b |Nefqa amministrattiva fi ħdan l-ammont ta' referenza[5] |Għajnuna teknika u amministrattiva (AMD) | 8.2.4. | c |AMMONT TOTALI TA’ REFERENZA |Approprjazzjonijiet għall-Impenji | a+c |Approprjazzjonijiet għall-Ħlasijiet | b+c |Nefqa amministrattiva li mhix inkluża fl-ammont ta’ referenza[6] |Riżorsi umani u nfiq assoċjat (AMD) | 8.2.5. | d | 94.5 | 189.4 | 189.4 | 189.4 | 189.4 | 189.4 | mhux applikabbli |Spejjeż amministrattivi, minbarra r-riżorsi umani u l-ispejjeż relatati, mhux inklużi fl-ammont ta’ referenza (AMD) | 8.2.6. | e |Total indikattiv tan-nefqa tal-azzjoni |AI TOTALI inkluża l-ispiża tar-Riżorsi Umani | a+c+d+e | 94.5 | 189.4 | 189.4 | 189.4 | 189.4 | 189.4 | mhux applikabbli |TOTAL tal-AĦ, inkluża l-ispiża tar-Riżorsi Umani | b+c+d+e | 94.5 | 189.4 | 189.4 | 189.4 | 189.4 | 189.4 | mhux applikabbli |Dettalji dwar ko-finanzjamentMhux applikabbli4.1.2. Kompatibbiltà mal-Ipprogrammar Finanzjarju( Il-proposta hija kompatibbli mal-ipprogrammar finanzjarju eżistenti.( Din il-proposta se tkun tinvolvi programmazzjoni mill-ġdid tal-intestatura rilevanti fil-perspettiva finanzjarja.( Il-proposta tista’ tirrikjedi l-applikazzjoni tad-dispożizzjonijiet tal-Ftehim Interistituzzjonali[7] (jiġifieri, strument tal-flessibbiltà jew reviżjoni tal-perspettiva finanzjarja).4.1.3. L-impatt finanzjarju fuq id-Dħul( Il-proposta m’għandha l-ebda impatt finanzjarju fuq id-dħul( Il-proposta ’għandha impatt finanzjarju – l-effett fuq id-dħul hu dan li ġej:EUR miljun (sa tliet punti deċimali)Qabel l-azzjoni 2009 | Is-sitwazzjoni wara l-azzjoni |Linja tal-baġit |Dħul | | |2009 |2010 |2011 |2012 |2013 |2014 | | 410 kontribut tal-Pensjoni |a) Id-dħul f’termini assoluti | 351.2 | | 357.6 |363.9 |363.9 |363.9 |363.9 |363.9 | | |b) Bidla fid-dħul |Δ | | 6.4 | 12.7 | 12.7 | 12.7 | 12.7 | 12.7 | | 400 -Taxxa |a) Id-dħul f’termini assoluti | 440.7 | | 448.7 |456.6 |456.6 |456.6 |456.6 |456.6 | | |b) Bidla fid-dħul |Δ | | 8.0 | 15.9 | 15.9 | 15.9 | 15.6 | 15.9 | | 404 Taxxa speċjali |a) Id-dħul f’termini assoluti | 44.9 | | 45.7 |46.5 |46.5 |46.5 |46.5 |46.5 | | |b) Bidla fid-dħul |Δ | | 0.8 | 1.6 | 1.6 | 1.6 | 1.6 | 1.6 | |4.2. Riżorsi Umani FTE (inklużi uffiċjali, temporanji u aġenti esterni) - ara d-dettal taħt punt 8.2.1.Mhux applikabbli5. KARATTERISTIĊI U GĦANIJIET5.1. Ħtieġa li għandha tiġi indirizzata fuq perjodu qasir jew twilObbligu Statutorju.5.2. Valur-miżjud tal-involviment tal-Komunità, kompatibbiltà tal-proposta ma’ strumenti finanzjarji oħra u sinerġija possibbliMhux applikabbli5.3. Għanijiet, riżultati mistennija u indikaturi relatati mal-proposta fil-kuntest tal-qafas ta’ ġestjoni skont l-attivitajiet (ABM)Mhux applikabbli5.4. Metodu ta’ Implimentazzjoni (indikattiv)( Ġestjoni Ċentralizzata( direttament mill-Kummissjoni PMO PMO( indirettament b’delega lil:( korpi tal-Aġenziji Eżekuttivi( maħluqa mill-Komunitajiet kif imsemmi fl-Art 85 tar-Regolament Finanzjarju( entitajiet pubbliċi nazzjonali/entitajiet b’missjoni ta’ servizz pubbliku.( Ġestjoni mqassma jew deċentralizzata( ma’ Stati Membri( ma' Pajjiżi Terzi( Ġestjoni konġunta ma’ organizzazzjonijiet internazzjonali (jekk jogħġbok speċifika liema)Kummenti:6. KONTROLL U EVALWAZZJONI6.1. Sistema ta’ kontrollMhux applikabbli6.2. Evalwazzjoni6.2.1. Evalwazzjoni Ex-anteMhux applikabbli6.2.2. Miżuri li ttieħdu wara evalwazzjoni intermedjarja/ex-post (it-tagħlimiet meħuda fil-passat minn esperjenzi simili)Mhux applikabbli6.2.3. Termini u frekwenza ta’ valutazzjoni ġejjienaEvalwazzjoni fl-aħħar tar-raba’ sena minn Lulju 2004.7. Miżuri kontra l-frodiMhux applikabbli8. DETTALJI TAR-RIŻORSIMhux applikabbli[1] Ir-Regolament tal-Kunsill (KEFA, KEE, Euratom) Nru 300/76 tad-9 ta' Frar 1976 li jistabbilixxi l-kategoriji ta' uffiċjali intitolati għal allowances għal xogħol bix-xift, u r-rati u l-kondizzjonijiet tagħhom (ĠU L 38, 13.2.1976, p.1). Ir-Regolament kif issupplimentat bir-Regolament (KEE, KEFA, Euratom) Nru 1307/87 (ĠU L 124, 13.5.1987, p. 6).[2] Ir-Regolament (KEE, Euratom, KEFA) Nru 260/68 tal-Kunsill tad-29 ta Frar 1968 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej (ĠU L 56, tal-4.3.1968, p. 8).[3] Minn issa ’l quddiem l-approprjazzjonijiet mhux differenzjati se jissejħu AMD[4] Nefqa li ma taqax taħt il-Kapitolu xx 01 tat-Titolu xx ikkonċernat.[5] Nefqa fl-ambitu tal-Artikolu xx 01 04 tat-Titolu xx.[6] Nefqa fl-ambitu tal-Kapitolu xx 01 ħlief għall-Artikoli xx 01 04 jew xx 01 05.[7] Ara l-punti 19 u 24 tal-Ftehim Interistituzzjonali.


Avviż Legali Importanti

|

52008PC0305

Proposta għal regolament tal-Kunsill li jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikaw  /* KUMM/2008/0305 finali - CNS 2008/0102 */

	[pic] | KUMMISSJONI TAL-KOMUNITAJIET EWROPEJ |Brussel 23.5.2008KUMM(2008)305 finali2008/0102 (CNS)Proposta għalREGOLAMENT TAL-KUNSILLli jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikaw(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA-  Il-bażi tal-proposta u l-għanijiet tagħhaId-Deċiżjoni tal-Kunsill […] li tistabbilixxi l-Uffiċċju Ewropew tal-Pulizija (id-Deċiżjoni EUROPOL), li taħtha l-EUROPOL għandu jiġi ffinanzjat mill-baġit tal-Komunità, se tapplika mill-1 ta' Jannar 2010 jew mid-data ta' l-applikazzjoni ta' l-emenda proposta għar-Regolament tal-Kunsill (Euratom, KEFA, KEE) Nru 549/69 skond liema minnhom tiġi l-aħħar.Sabiex jiġi assigurat li d-Deċiżjoni tal-EUROPOL tiġi applikata mill-1 ta' Jannar 2010, l-emenda għar-Regolament tal-Kunsill Nru 549/69 li tiċċara li l-immunità mill-proċedimenti legali ma tapplikax għall-persunal tal-EUROPOL li jkun qed jipparteċipa fi gruppi konġunti ta' investigazzjoni, għandha tiġi adottata mingħajr dewmien.-  Il-kuntest ġeneraliMatul it-tħejjija tad-Deċiżjoni tal-EUROPOL, il-kwistjoni ta' l-immunitajiet tal-persunal tal-EUROPOL li jkun qed jipparteċipa fi gruppi konġunti ta' investigazzjoni ġiet diskussa b'mod sħiħ.Il-Konklużjonijiet tal-Kunsill tat-12-13 ta' Ġunju 2007 dwar is-sostituzzjoni tal-Konvenzjoni tal-EUROPOL b'Deċiżjoni tal-Kunsill iddikjaraw li 'l-EUROPOL tiġi ffinanzjata mill-baġit tal-Komunità sa mill-1 ta' Jannar 2010 jekk jinstabu soluzzjonijiet sodisfaċenti dwar dawn it-tliet kwistjonijiet pendenti: 1. it-tneħħija ta' l-immunità għall-uffiċjali tal-EUROPOL meta jkunu qed jieħdu sehem f'attivitajiet operattivi, partikolarment il-Gruppi Konġunti ta' Investigazzjoni (JITs), ….'.Wara d-diskussjonijiet fil-Kunsill dwar din il-kwistjoni, il-Kummissjoni qablet fl-20 ta' Frar 2008, li tressaq proposta sabiex jiġi emendat ir-Regolament Nru 549/69 bil-għan li tiġi ċċarata l-firxa ta' l-applikazzjoni ta' l-immunitajiet ġuriżdizzjonali.-  Id-dispożizzjonijiet eżistenti fil-qasam tal-proposta-  Il-Protokoll dwar il-Privileġġi u l-Immunitajiet tal-Komunitajiet Ewropej (1965), u b'mod partikolari l-Kapitolu V (Artikoli 12 - 16) tiegħu, li jispeċifika l-immunitajiet u l-privileġġi li l-uffiċjali u l-impjegati l-oħra tal-Komunitajiet Ewropej igawdu fit-territorji ta' l-Istati Membri. Skond l-Artikolu 16 tal-Protokoll, il-Kunsill għandu, fuq proposta tal-Kummissjoni u wara li jikkonsulta lill-istituzzjonijiet l-oħra involuti, jistabbilixxi l-kategoriji ta' uffiċjali u ta' impjegati oħra tal-Komunitajiet li għalihom japplikaw b'mod sħiħ jew parzjali d-dispożizzjonijiet ta' l-Artikolu 12, it-tieni paragrafu ta' l-Artikolu 13, u l-Artikolu 14.-  L-Att tal-Kunsill tat-18 ta' Dċembru 1997 li jfassal, fuq il-bażi ta' l-Artikolu K3 tat-Trattat dwar l-Unoni Ewropea, il-Konvenzjoni dwar l-assistenza u l-koperazzjoni reċiproka bejn l-amministrazzjonijiet tad-dwana.-  Ir-Regolament tal-Kunsill (Euratom, KEFA, KEE) Nru 549/69 tal-25 ta' Marzu 1969 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikaw, kif emendat.-  L-Att tal-Kunsill tad-29 ta' Mejju 2000 li jistabbilixxi, skond l-Artikolu 34 tat-Trattat dwar l-Unjoni Ewropea, il-Konvenzjoni dwar l-Assistenza Reċiproka f'Materji Kriminali bejn l-Istati Membri ta' l-Unjoni Ewropea.-  Id-Deċiżjoni kwadru tal-Kunsill tat-13 ta' Ġunju 2002 dwar l-iskwadri ta' investigazzjoni konġunti-  Il-konsistenza mal-politiki u ma’ l-għanijiet l-oħra ta’ l-UnjoniMhux applikabbli.KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT-  Il-konsultazzjoni mal-partijiet interessatiMhux rilevanti.-  Il-ġbir u l-użu ta' għarfien espertMa kien hemm l-ebda ħtieġa ta’ għarfien espert estern.-  Valutazzjoni ta’ l-ImpattL-emenda proposta tikkorrispondi mat-talba li l-immunità mill-proċedimenti legali (Artikolu 12 (a) tal-Protokoll dwar il-Privileġġi u l-Immunitajiet) m'għandux japplika fir-rigward tal-persunal tal-EUROPOL li jitpoġġa għad-dispożizzjoni ta' skwadra konġunta ta' investigazzjoni fir-rigward ta' atti uffiċjali li jridu jsiru fit-twettiq ta' l-inkarigi operattivi stabbiliti fl-Artikolu 6 tad-Deċiżjoni tal-Kunsill […] li tistabbilixxi l-EUROPOL.ELEMENTI ġURIDIċI TAL-PROPOSTA-  Sinteżi ta' l-azzjoni propostaLi tiġi proposta emenda li tiċċara li l-persunal tal-EUROPOL li jipparteċipa fi skwadri ta' investigazzjoni konġunta m'għandux immunità mill-proċedimenti legali.-  Bażi legaliArtikolu 16 tal-Protokoll dwar il-Privileġġi u l-Immunitajiet-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta hi konformi mal-prinċipju ta’ proporzjonalità għar-raġunijiet li ġejjin:Artikolu 16 tal-Protokoll dwar il-Privileġġi u l-Immunitajiet jistipula li l-Kunsill għandu, fuq proposta tal-Kummissjoni u wara li jikkonsulta l-istituzzjonijiet l-oħra involuti, jistabbilixxi l-kategoriji ta' uffiċjali u ta' impjegati oħra tal-Komunitajiet li għalihom japplikaw, b'mod sħiħ jew parzjali, id-dispożizzjonijiet ta' l-Artikolu 12, it-tieni paragrafu ta' l-Artikolu 13, u l-Artikolu 14. M'hemm l-ebda mezzi oħra, anqas wiesgħa, sabiex jintlaħqu l-għanijiet ta' din il-proposta.-  L-għażla ta’ l-istrumentiStrument propost: regolament.Mezzi oħra ma jkunux adegwati għar-raġuni(jiet) li ġejja/in.Il-proposta tirrigwarda l-emendar ta' strument eżistenti.L-IMPLIKAZZJONIJIET GħALL-BAġITIl-proposta m'għandha l-ebda implikazzjoni għall-baġit tal-Komunità.2008/0102 (CNS)Proposta għalREGOLAMENT TAL-KUNSILLli jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej lil liema d-disposizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet japplikawIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 291 tiegħu,Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b’mod partikolari l-Artikolu 16 tiegħu,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Qorti tal-Ġustizzja[3],Wara li kkunsidra l-opinjoni tal-Qorti ta’ l-Awdituri[4],Billi:1.  Skond l-Artikolu 6 tad-Deċiżjoni tal-Kunsill [ id-deċiżjoni li tistabbilixxi l-Europol ][5], il-persunal tal-EUROPOL jista' jipparteċipa fi rwol ta' appoġġ fi skwadri konġunti ta' investigazzjoni maħluqa minn żewġ Stati Membri jew iżjed, u fuq inizjattiva ta' dawn l-Istati Membri, sakemm dawn l-iskwadri jkunu qed jinvestigaw reati kriminali li jaqgħu taħt il-kompetenza tal-Europol. Dawn l-iskwadri konġunti ta' investigazzjoni huma mmexxija minn kap ta' l-iskwadra li jirrappreżenta l-awtorità nazzjonali kompetenti li tkun qed tipparteċipa fl-investigazzjonijiet kriminali mill-Istat Membri li fih topera l-iskwadra. Matul l-operat ta' l-iskwadra konġunta ta' investigazzjoni, il-persunal tal-EUROPOL għandu, fir-rigward tar-reati mwettqa kontrihom jew minnhom, ikunu suġġetti għal-liġi nazzjonali ta' l-Istat Membru ta' l-operazzjoni applikabbli għal persuni b'funzjonijiet komparabbli.2.  Meta l-possibilità li uffiċjali tal-Europol jipparteċipaw fi skwadri konġunti ta' investigazzjoni ġiet introdotta mill-Protokoll li jemenda l-Konvenzjoni tal-Europol[6], tqies li, fid-dawl ta' l-ispeċifiċitajiet tal-parteċipazzjoni ta' l-uffiċjali tal-Europol fi skwadri konġunti ta' investigazzjoni maħluqa mill-Istati Membri fil-kuntest ta' investigazzjonijiet kriminali li jaqgħu taħt il-kompetenza tal-Europol, uffiċjali tal-Europol m'għandhomx igawdu l-immunità mill-proċedimenti legali fir-rigward ta' l-atti uffiċjali mwettqa waqt il-parteċipazzjoni f'dawn l-iskwadri.3.  Il-privileġġi u l-immunitajiet li l-Protokoll dwar il-Privileġġi u l-Immunitajiet tal-Komunitajiet Ewropej jagħti, biss fl-interessi tal-Komunitajiet, lill-uffiċjali u lill-aġenti tagħhom, għandhom natura purament funzjonali, fis-sens li huma maħsuba biex jevitaw kull interferenza mal-funzjonament u l-indipendenza tal-Komunitajiet. Ladarba d-Deċiżjoni tal-Kunsill [ id-deċiżjoni li tistabbilixxi l-Europol ] ma tibdilx l-ispeċifiċitajiet tal-parteċipazzjoni tal-persunal tal-Europol fl-iskwadri konġunti ta' investigazzjoni, l-adozzjoni tagħha m'għandhiex testendi l-immunità mill-ġuriżdizzjoni għall-persunal tal-Europol li jkun qed jipparteċipa f'dawn l-iskwadri. Għaldaqstant, ir-Regolament (Euratom, KEFA, KEE) Nru 549/69[7] għandu jiġi emendat sabiex jiġi ċċarat, fil-kuntest ta' dik id-Deċiżjoni, u esklussivament għall-finijiet ta' l-applikazzjoni tagħha, l-ambitu ta' l-immunità tal-persunal tal-Europol li jkun għad-dispożizzjoni ta' skwadra konġunta ta' investigazzjoni,ADOTTA DAN IR-REGOLAMENT:Artikolu 1L-Artikolu 1a li ġej hu hawnhekk inserit fir-Regolament (Euratom, KEFA, KEE) Nru. 549/69:Artikolu 1aL-Artikolu 12 (a) tal-Protokoll dwar il-Privileġġi u l-Immunitajiet tal-Komunitajiet m'għandux japplika għall-persunal tal-EUROPOL li jitqiegħed għad-dispożizzjoni ta' skwadra konġunta ta' investigazzjoni fir-rigward ta' atti uffiċjali li jkun meħtieġ li jsiru fi twettiq ta' l-inkarigi stabbiliti fl-Artikolu 6 tad-Deċiżjoni tal-Kunsill [ id-deċiżjoni li tistabbilixxi l-Europol ].'Artikolu 2Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea [pubblikazzjoni fl-istess jum tad-deċiżjoni li tistabbilixxi l-Europol ].Huwa għandu japplika mill-1 ta' Jannar 2010.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU C […], […], p. […].[2] ĠU C […], […], p. […].[3] ĠU C […], […], p. […].[4] ĠU C […], […], p. […].[5] Ara paġna ... ta' dan il-Ġurnal Uffiċjali.[6] ĠU C 312, 16.12.2002, p. 1.[7] ĠU L 74, 27.3.1969, p. 1. Ir-Regolament kif ġie emendat l-aħħar mir-Regolament (KE, Euratom) Nru 1749/2002 (ĠU L 264, 2.10.2002, p. 13).


Proposta għal REGOLAMENT TAL-KUNSILL dwar il-konklużjoni tal-Ftehim ta’ Assoċjazzjoni fis-settur tas-sajd bejn il-Komunità Ewropea u r-Repubblika Iżlamika tal-Mawritanja